
Увод

През последните години крайграничните общини на територията на Странджа и Сакар участват в различни проекти за културния туризъм - чрез социализиране и популяризиране на културно-исторически паметници с идеята превръщането им в културно-исторически атракции. Това което прави впечатление, че до сега тези идеи и стъпки  не са дали достатъчно добри резултати. Това, според нас, се дължи най-вече на факта, че всяка община разработва самостоятелни туристически продукти и маршрути, които са изолирани от една обща стратегия и концепция, включваща цялата територия на Странджа и Сакар. Световната и европейска практика, свързана с културния туризъм, ясно показва, че трябва да бъдат създадени по-мащабни туристически продукти, които да включват група от паметници, а не отделен паметник (разбира се ако той не е значим), около които да бъде създадена туристическа мрежа и обща стратегия за популяризирането им. В последно време това се доказа на територията на Странджа и Сакар, където бяха реставрирани отделни паметници, които въпреки атрактивността си останаха извън интересите на туроператорските фирми, а тези фирми са главния капацитет за организирания туризъм – от развития туризъм се  очаква да генерира работни места свързани с туризма.

Добри примери в това отношение има в република Гърция и Република Турция, където са изградени обвързани туристически продукти, ангажиращи туристическия интерес за дълъг период от време. Тази ангажираност, от своя страна, дава възможност около тези туристически атракции да се развие по-мащабна туристическа индустрия - леглова база, ресторантьорство и други туристически услуги. Като примери могат да се посочат дестинации като: древна Фригия, древна Ликия, скалните градове в Кападокия и много други. Именно те се рекламират като цялости туристически продукти, които включват групи от тематично свързани туристически обекти.

За създаването на не по-малко атрактивни туристически продукти в района на Странджа и Сакар трябва да бъде създадена една обща стратегия за културен туризъм. Именно създаване на такава стратегия и представлява основна цел на проекта „CB005.1.22.166 “Development of common cultural tourism destination in the Strandzha (Yildiz)/ Sakar area based on archaeological and historical objects”
В основата на разработката на стратегията стои създаване на класификатор на археологически и исторически обекти, позволяващ те да бъдат подредени по научна перспектива и значимост. За да стане това е необходимо да бъдат разработени критерии за класификация – еднакви и за двете страни (българската и турската), базирани на обективни и проверяеми индикатори, включващи атрактивността на обекта; естеството на паметника, епохата, запазеността на обекта, близостта до инфраструктура, степента на проученост на обекта и др. 

Настоящият документ представлява отчет за изпълнения на етап 1 от проекта и съдържа пълно описание на избраните критерии, заедно с обосновка за техния избор, както и структурирано описание на част от най-значимите археологически обекти съгласно избраните критерии. Описанията на обектите са разделени на четири групи, съгласно тяхната периодизация: Мегалитната култура,  Тракийската култура, Античност и Средновековието. 
Събирането и подготовка на материали за значими археологическите обекти, документирани в настоящия отчет, е извършено след обработка на съответната научна литература, съхранявана  в библиотека на Националния археологически институт с музей при Българската академия на науките, както и на научно-популярна литература и архивни материали, съхранявани в Етнографско-археологически музей, гр. Елхово, Общински исторически музей, гр. Царево, Исторически музей, гр. Малко Търново,  Регионални исторически музей, гр. Ямбол и Общински исторически музей, гр. Средец.
Критерии за класификация 

1. Наименование на обекта

При избор на наименование на обекта ще се използват следните критерии: 
· В случаите, когато имаме научни публикации и обектът е обнародван, ще се използва името, под което той е споменаван в научната литература. Ако обектът има и други известни имена, те също ще бъдат споменавани в кавички, скоби и пр. 
· Ако няма научни публикации, в които обектът се споменава, то той ще фигурира с името, с което е най-известен сред местното население. Ще бъдат използвани и другите имена на обекта, при положение, че има такива.
2. Номерация на обекта

На всеки обект ще бъде даван последователен номер в общата номерация на обектите. Номерът ще се състои от букви и цифри, като първо започва с BG (за България) или с TR (за Турция), след което следват цифри, започващи от 01, 02 и т.н.  Номерът се завършва с латинска буква, означаващи областта, в която е разположен паметника – за Хасково – Н; за Ямбол Y за Бургас – В.  

Цифровата номерация ще бъде обща и за трите области, включени в проекта, но ще бъде отделна за турската страна. 

Пример:  BG 01 Н
3. Административна принадлежност 

· Държава  - тъй като проектът е между две държави, то трябва задължително  да се отделят обектите, като се споменава в територията на коя държава те са разположени.
· Област – посочва се в територията на коя област се намира обекта: за България това е Бургас, Ямбол или Хасково.
· Община – посочва се в територията на коя община се намира обекта 

· Землище – посочва се в землището на кое село (град) е разположен обектът, като се упоменава и старото име на селището, т.к. много от обектите са свързани със старите им имена 
4. Местоположение 

· Местност – при наличието на информация за името на местността, където се намира обекта. При положение, че местността е известна с повече от едно име, се посочват и другите имена.
· Координати – при обекти с площ  до 1 дка се вземат координати в центъра на заеманата площ; при по-големи обекти  (с разгърната площ над 1 дка), се посочват повече координати, с цел по-точна локализация на заетата от обекта площ.
· Географско описание на района на обекта

· Разстояние и посока от центъра на селището до обекта. Разстоянието се посочва в километри по права линия (по въздуха). Посоките са С, Ю, И, З.

5. Достъпност  и степени на достъпност към момента

· Повърхност – описва се, дали обектът е изцяло в гора, ливади, обработваеми площи, тръни, частен заграден имот и т.н.

· Съществуваща инфраструктура – посочва се категорията на пътя: асфалтов, черен път (стабилизиран; не стабилизиран) за джипове 4х4; пешеходни маршрути-пътеки и разстоянието до обекта по пътя

6. Подробно описание на обекта

· Площ  - посочва се в кв. метри, а ако е над 1 дка- в декари.

· Описание на отделните структури (при наличието на такива) - стени, кули, църкви и пр.

· Датировка на обекта. Ако отделните структури са от различни епохи  - се уточнява, коя структура към коя хронология принадлежи.
7. Литература
Цитира се литературата, в която се посочва обекта (ако има такава) или неговото проучване (ако е извършвано).
8. Статут на обекта
С местно, регионално, национално или световно значение.
9. Връзката на обекта с други обекти от региона. 

Посочва се принадлежността към един некропол; към обслужващо селище; религиозни паметници свързани с дадено селище; крепости принадлежащи към обща фортификационнна система, и т.н.
10. Потенциал на обекта за развитието му като туристическа атракция за посещение в региона 

Определя се на базата на:

· Наличие на видими структури 
· Достъпност 
· Близостта на обекта към добра инфраструктура 
· Перспективността на обекта за туристическа дестинация чрез проучване на отделни негови елементи
11. Други забележителности в близост до обекта – културни, природни, исторически и пр.
12. Историческа значимост на обекта (на категорията обекти)
В описанието се включват и важни движими паметници от обекта – както случайни, така и от археологически разкопки. Посочва се и музея, в чийто фонд или експозиция има (артефакти) паметници от обекта

Описания на обекти от Мегалитната култура (1-та половина I хилядолетие пр. Хр.)
Тракийско скално светилище в м. „Бегликташ”

1. Номер на обекта: BG 09 В
2. Наименование на обекта: Тракийско скално светилище в м. „Бегликташ”

3. Административна принадлежност

· Държава:- България

· Област: Бургаска

· Община: Приморско

· Населено място (землище): град Приморско

4. Местоположение: 

· Местност: м. „Бегликташ”.

· Координати:

N 42. 311502   E 27. 767143
· Географско описание на обекта: 

Обектът е разположен в централната част на полуостров Буруна. Теренът е равен – поляна. НВ 100 м.

· Разстояние и посока от центъра на селището до обекта: 
-от центъра на Приморско: 5 км северно от града

5. Достъпност 

· Повърхност: трева и храсти
· Пътна инфраструктура до обекта: Асфалтов и 400 м стабилизиран път – възможност за стигане до обекта с кола

6. Подробно описание на обекта

Обектът в м. „Бегликташ” е интерпретиран като култово място още от К. Шкорпил, който описва скални блокове, наречени жертвени камъни „Апостол – таш” и „Беглик – таш”. Целият мегалитен комплекс е разположен на площ от 12 дка. Проучената част от светилището се състои се от централна част и два кръга от по- малки структури около нея с обща площ около 6 дка. Големите скални валуни са частично обработени от човешка ръка и подредени в уникални конфигурации. В плоските скали са изсечени каменни кръгове, ямки, вани и стъпки. Светилището е почти точно ориентирано по посоките на света. Жилищната сграда и култовите огнища открита в основи на обекта, допълват доказателствата за човешка дейност на мястото. Според екипа от проучватели – най-ранните артефакти датират от VII – V в.пр.Хр., а тези от по-късни епохи от IV – II в.пр. Хр. до IV в. сл. Хр. Предполага се, че светилището е функционирало без прекъсване близо 2000 години – от XV в.пр.Хр. до IV в., когато дейността му вероятно е прекратена от настъпващото Християнство.

7. Литература:

М. Гюзелев. Западният Понт между Емине и Босфора през първото хилядолетие Пр. Хр. Бургас 2009, 113-114.

8. Статут на обекта: 
Паметник с регионално значение

9. Връзката на обекта с други обекти от региона. 
10. Потенциал на обекта за развитието му като туристическа атракция: 
Обектът е с голям потенциал за развитие като туристическа дестинация. Той се намира до голяма пътна инфраструктура пътя – Бургас- Созопол - Царево. От тук преминава целия туристически поток към най-южните части на българското Черноморието. Обектът е в непосредствена близост с курортния град Приморско и се намира в резервата Бегликташ – Ропотамо.

11. Други забележителности в близост до обекта: 

12. Историческа значимост на обекта:

Не се споменава в историческите извори.
Долмен в м. „Киряк Стояновата къшла” край с. Белеврен
1. Номер на обекта: BG 34 В
2. Наименование на обекта: Долмен в м. „Киряк Стояновата къшла” край с. Белеврен

3. Административна принадлежност

· Държава: България

· Област: Бургаска

· Община: Средец 

· Населено място (землище): с. Белеврен

4. Местоположение: 

· Местност: м. Киряк Стоянова къшла (Алтъндере)
· Координати:

N 42. 101632  E 27.198178

· Географско описание на обекта: 

Долменът е разположен на Чардак баир с широк панорамен изглед. На език с направление североизток-югозапад с денивелация на югозапад, към руслото на Алатлийска река. НВ 503 м

· Разстояние и посока от центъра на селището до обекта: 
-от центъра на с. Белеврен: 2 км североизточно от селото

5. Достъпност 

· Повърхност: обрасъл с трева
· Пътна инфраструктура до обекта:  4,4 км черен път от селото

6. Подробно описание на обекта: 

Долменът се намира в могила с диаметър 15,0 м, намираща се на поляна, сега обградена с борова гора. Насипът в могилата е изцяло от камък и пръст. Долменът е двукамерен с дромос и фасада. Той е сравнително добре запазен. От разрушаване е пострадала част от покривната плоча на камерата и входа към първата камера. Изграден е от мраморизирал варовик. 

· Гробната камера е дължина 2,37 м; ширина 1,80 м; височина 1,78 м. Стените на камерата са изградени от по една масивна каменна плоча. Горният край на  стените е леко наведен навътре. Следи от обработка се забелязват върху горните основи на стените, където ляга покривната плоча. Процепите между стените  в основата са запълнени с необработени камъни. 

· Покривът на гробната камера е съставен от една масивна каменна плоча. Следи от обработка липсват. 

· Предната  камера е с размери: дължина 1,45 м;  ширина 1,65 м; височина 1,45 м. Стените на камерата са изградени от по една масивна плоча.

· Южната плоча на предната камера е от плоча с трапецовидна форма. По нея личат следи от обработка. Плочата е разбита. На място е запазена долната й половина с част от входния отвор. Плочата е поставена под лек наклон навътре в камерата. В центъра на плочата е оформена врата с трапецовидна форма. Отворът е висок 0,54 м; ширина в основата 0,40 м; дебелина на плочата при отвора 0,27 м.

· Дромосът е иззидан от ломени камъни на калов разтвор. Той е с трапецовидна форма и е с размери: ширина 2,0 м; дължина 1,40 м. 
· Фасадата  на долмена: е с  дължина от запад 5,20 м; дължина от изток 3,50 м. Иззидана е от ломени камъни със спойка от калов разтвор. Запазени са до три реда  камъни във височина до 0,45 м. Останалото продължение на фасадата в посока запад е изградено от четири камъка, като три от тях са плочести и един овален. Трите плочести камъка са побити вертикално един до друг. Тези камъни вероятно са поставени при удължаване на могилния насип в западна посока, когато там е бил изграден цистов гроб.  Източната фасада е изградена от големи плочести камъни поставени надлъжно. 

В пространството пред фасадата на долмена и входа в дромоса е открита най-голяма концентрация на керамични фрагменти, принадлежащи на различни по форма съдове.
На база на откритите материали изграждането на долмена следва да се отнесе към  началото на VІІІ в. пр.Хр.  Той дълго време е бил отворен и използван- вероятно до  VІІ в.пр.Хр. Фасадата му е поддържана.  Пред нея са се извършвали различни поменални обреди.

7. Литература:

Мегалитите в Тракия, част 2. Т ІІІ. София, 1982, 327-328.

Странджа. Древност и Съвремие. С., 1990, 164.

Д. Агре. Археологически разкопки на долмен  в м. “Киряк Стояновата къшла” край с. Белеврен, община Средец. - В: Археологически открития и разкопки през 2004 г. София, 2005, 87.

8. Статут на обекта: 
Паметник с национално значение

9. Връзката на обекта с други обекти от региона 

С долмените в м. Лозята”, „Цървандакови къши”, долмените в землището на с. кирово и Граничар.

10. Потенциал на обекта за развитието му като туристическа атракция: 

Долменът е проучен през 2004 г.  Достъпен е за посещение

11. Други забележителности в близост до обекта: 

“Марков камък” (Големият камък); Големите скали; Скалите при Белевренското аязмо, намират се на около 1,5 км югоизточно от Големите скали
12. Историческа значимост на обекта:

Материалите от долмена са в ИМ- Средец.

Долмен в м. „Цървъндакови къшли” край с. Белеврен
1. Номер на обекта: BG 35 В
2. Наименование на обекта: Долмен в м. „Цървъндакови къшли” край с. Белеврен

3. Административна принадлежност

· Държава: България

· Област: Бургаска

· Община: Средец 

· Населено място (землище): с. Белеврен

4. Местоположение: 

· Местност: м. Аязмото (Цървъндакови къшли); Чуката
· Координати:

N 42.116415   E 27.181882;    

· Географско описание на обекта: Долменът е разположен на висок баир с широк панорамен изглед на юг, на левия бряг на Белевренска (Селската) река в м. Чуката; на език с направление север-юг; с денивелация към реката. НВ 390 м

· 4. Разстояние и посока от центъра на селището до обекта: 
-от центъра на с. Белеврен: 2,7 км северно от селото

5. Достъпност 
· Повърхност: обрасъл с трева 

· Пътна инфраструктура до обекта:  от селото 5,5 км черен път, 200 м пътека

6. Подробно описание на обекта: 

Могилният насип  на долмена се състои от малки и средно големи ломени необработени камъни. 

Долменът е триделен, изграден от гранитни плочести камъни. Ориентиран е с вход на юг. На място са всички вертикално поставени камъни от стените на гробното съоръжение, като in situ се открива само покривната плоча на дромоса. Друга покривна плоча, вероятно от предгробната камера е преместена на запад върху каменната могила, а част от покривната плоча на гробната камера се намира във вътрешността й.

· Гробната камера е с трапецовидно напречно сечение. Входът в камерата е издълбан в южната й стена. Той е с трапецовидна форма и височина 0,55 м, и ширина 0,38 м. В горната си част отворът е леко засводен, със заоблени ъгли. Размери на камерата: дължина С-Ю 2,0 м; И-З 1,40 м, височина 1,90 м. 
· Предгробната камера е с трапецовидно напречно сечение. Подът е от силно утрамбована пръст. Входът в предгробната камера е издълбан в южната й стена. Той е с трапецовидна форма и височина 0,53 м; ширина 0,36 м. В горната си част отворът е леко засводен, със заоблени ъгли. Размери на камерата: дължина С-Ю 1,60 м; И-З в средата на камерата 1,60 м; височина 1,85 м. 
· Дромосът е с трапецовидно напречно сечение. Западната странична стена е леко наклонена навътре, а източната е почти вертикална. Покривната плоча е с размери: 1,75 м х 1,07 м и дебелина 0,40 м. Подът в дромоса е от силно утрамбована пръст. Дромосът е с размери: С-Ю 1,27 м; И-З 1,10 м; височина 1,30 м. 
· Фасадата на долмена е с  дължина от запад 4,50 м; дължина от изток 3,50 м. Тя е изградена от необработени плочести камъни, спойката им е на калов разтвор. Запазени са до три реда камъни във височина до 0,50 м.

В насипа на долмена, в западната половина на каменната могила се намират два цистови гроба с правоъгълна форма. Те са на разстояние един от друг от около 4,00м. 

· Цистов гроб №1. Намира се в СЗ част на каменната могила. Състои се от 4 вертикално забити в земята плочести камъка. Ориентация: СЗ-ЮИ по дългата си страна. Късата СЗ страница е с размери: височина в средата-0,78м; ширина долу-0,50м; ширина горе-0,60м; дебелина-0,13м. Късата ЮИ страница е с размери: височина в средата-0,78м; дължина долу-0,57м; дължина горе-0,47м; дебелина-0,14м. Южната дълга страница е пропукана и с размери: височина в средата-0,69м; дължина горе-1,30м; дебелина-0,18м. Северната дълга страница е с размери: височина в средата-0,54м; дължина долу-0,88м; дължина горе-1,23м; дебелина-0,13м. 
· Цистов гроб №2. Намира се в ЮЗ част на каменната могила, като в центъра му е израснало дърво, което нарушава съоръжението. Запазени са само късата западна страница, както и дългата северна. Ориентация: З-Ю по дългата си страна. Размери на късата западна страница: височина 0,69м; дължина 0,70м; дебелина 0,18м. Северната дълга страница е с размери: височина в средата-0,80м; дължина 1,54м; дебелина-0,38м. 

Долменът  е проучен изцяло през 2007 г. 

7. Литература:

Мегалитите в Тракия, част 2. Т ІІІ. София, 1982, 328-329.

Странджа. Древност и Съвремие. С., 1990, 164.

Д. Агре. Археологически разкопки на  долмен  в м. “Цървандакови къшли” край с. Белеврен, община Средец. - В: Археологически открития и разкопки през 2007 г. София, 2008, 87.

8. Статут на обекта: 
Паметник с национално значение

9. Връзката на обекта с други обекти от региона. 

С долмените в м. Лозята”, „Киряк Стояновата къшла”, долмените в землището на с. Кирово и Граничар.

10. Потенциал на обекта за развитието му като туристическа атракция: 

Долменът е проучен през 2007 г. Този долмен е най-богатия проучван долмен на територията на Тракия. В него освен голям брой керамични съдове, са открити и бронзови накити, кехлибарени маниста.

11. Други забележителности в близост до обекта: 

Марков камък” (Големият камък); Големите скали”; Скалите при Белевренското аязмо, намират се на около 1,5 км югоизточно от Големите скали
12. Историческа значимост на обекта:

Материалите от долмена са в ИМ- Средец.
Долмен в м. Бакърен извор край с. Евренезово, община Малко Търново

1. Номер на обекта: BG 39 В
2. Наименование на обекта: Долмен в м. Бакърен извор край с. Евренезово, община Малко Търново
3. Административна принадлежност
· Държава: България

· Област: Бургаска

· Община: Малко Търново

· Населено място (землище): с. Евренезово
4. Местоположение: 
· Местност: м.Бакърен извор

· Координати:


N 42. 129446  E 27.365873    

· Географско описание на обекта: на равно място – поляна от северната страна на пътя Звездец-Евренезово. НВ 342 м

· Разстояние и посока от центъра на селището до обекта: 

-от центъра на с. Евренезово: 1,9 км източно от с. Евренезово

5. Достъпност 
· Повърхност: обрасъл с треви
· Пътна инфраструктура до обекта:  2 км асфалтов път

6. Подробно описание на обекта: 

Долменът се намира в могила с диаметър 15,0 м и височина 2,0 м. Той е силно разрушен, разкопаван е многократно, като най-пострадала е камерата. Долменът е еднокамерен, с предверие и дромос и добре оформена фасада. Изграден е от мраморизирал варовик. От камерата са запазени на място вертикалните плочи, а покривната липсва. Камерата  е с трапецовидна форма, както в хоризонтален план, така и във вертикален. Размери на камерата: запазена височина 1,75м; дължина 2,40 ширина 1,80м. Предверието е с ширина 1,65 м; дължина 1,20 м, запазена височина 1,32 м. Дромосът е изграден от две вкопани в терена плочи. Той е с дължина 0,80 м и ширина 1,52 м. Входовете към предверието и камерата на долмена са издълбани в плочите, формата им е правоъгълна с леко засводен горен край. 

Вероятно входът е затварян с врата от дървена конструкция. Фасадата от двете страни на входа е изградена от необработени камъни с подравнена лицева част. Камъните са запазени до три реда във височина. Спойката между тях е на калов разтвор.
Могилният насип е изцяло от камъни, а долменът е разположен симетрично  в центъра му.
На база на откритите материали изграждането на този долмен следва да се отнесе към края на Х- началото на ІХ в.пр.Хр. Той дълго време е бил отворен, като и фасадата му е поддържана. 
Горната част на долмена не е била покрита с могилен насип. През средата на ІV в. сл. Хр. камерата е отворена, всички материали, ако е имало такива, са изнесени и в камерата са извършени последователно три погребвания. От същия период е и кремацията, поставена в гроба от тегули пред фасадата.

7. Литература:

Д. Агре. Разкопки на могилен некропол в землищено на с. Евренезово, Малкотърновска община. - В: Археологически открития и разкопки през 2003 г. София, 2004, 78.

8. Статут на обекта: 

Паметник с национално значение

ІХ. Връзката на обекта с други обекти от региона. 

С долмените, намиращи се в същия некропол.

10. Потенциал на обекта за развитието му като туристическа атракция: 

Обектът, след неговата реставрация, е с голям потенциал за развитието му като туристическа атракция. 

11. Други забележителности в близост до обекта: 

Намиращи те се наблизо долмени.

12. Историческа значимост на обекта:

 Материалите от обекта се намират в ИМ в М.Търново
Долмен в м. „Пещерите” край с. Голям Дервент, община Елхово

1. Номер на обекта: BG 40 Y
2. Наименование на обекта: Долмен в м. „Пещерите” край с. Голям Дервент, община Елхово

3. Административна принадлежност
· Държава: България

· Област: Бургаска

· Община: Елхово

· Населено място (землище): с. Голям Дервент

4. Местоположение: 
· Местност: м. Пещерите
· Координати:


N 41.970800  E 26.740809

· Географско описание на обекта: Долменът е разположен в м. Пещерите и на 1 км северно до рязко издигащия се склон на възвишението Големия Бегал. НВ 443 м
· Разстояние и посока от центъра на селището до обекта: 

-от центъра на с. Голям Дервент: 1,7 км южно от селото

5. Достъпност 

· Повърхност: обрасъл с трева 

· Пътна инфраструктура до обекта:  1,4 км черен път от селото; 750 м пътека

6. Подробно описание на обекта: 

Долменът е разположен в центъра на могилен насип състоящ се от малки и средно големи ломени необработени камъни. В периферията на каменната могила са израснали 25-30 годишни дъбове и храсти глог.  Каменната могила е с височина около 0,55-0,60 м и размери: дължина С-Ю 15,0 м; И-З 16,0 м.

Долменът е триделен: с две камери и дромос, като и върху трите помещения има масивни покривни плочи. Ориентиран е С-Ю с вход от Ю с отклонение 10°. Изграден е от масивни гранитни плочести камъни.

· Гробната камера е с трапецовидно напречно сечение. Западната дълга страна на камерата липсва. Липсва и преградната стена между двете камери. Северната и източната стена на камерата са от по една масивна каменна плоча. В северната част на гробната камера е запазена in situ част от подовата настилка. Тя се състои от плочести речни камъни със сивосин цвят, наредени плътно един до друг. Проученият културен пласт в камерата е с дебелина около 0,20 м. В северната половина на камерата, върху подовото ниво бяха открити части от човешки череп и кости от горните крайници. Размери на камерата: дължина С-Ю 2,0 м; И-З 1,83 м; височина 1,54 м. Покривната плоча на гробната камера застъпва покривната плоча на предгробната камера (частично лежи върху предната плоча). Тя е с размери: дължина 3,00 м; ширина 1,80 м в най-широката част, дебелина 0,35 м.  Върху всички плочи следи от обработка липсват. 

· Предгробната камера е с трапецовидно напречно сечение. Леко наклонените навътре дълги стени затварят помежду си напречните. Размери на камерата: дължина С-Ю 1,68 м; И-З 1,65 м; височина 1,20 м. Покривната плоча е с дължина 1,74 м, ширина 2,20 м, дебелина 0,40 м. Каменна настилка в предгробната камера не е открита. Проученият пласт в тази камерата е с дебелина  от 0,20 м до 0,50 м. 

· Дромосът е с трапецовидно напречно сечение. От дромоса са запазени покривната и западната стени. Източната стена е разбита и фрагменти от нея се откриват върху могилния насип. Покривната плоча е с размери: ширина 2,20 м, дължина 1,46 м, дебелина 0,28 м. Размери на дромоса: дължина С-Ю 1,70 м; И-З 1,60 м. За под в дромоса служи подравнената материкова основа. Проученият пласт в дромоса е 0,80 м. Откритата частично запазена северна стена на дромоса е с височина около 0,40 м и дължина 1,65 м. Върху южното й външно лице по и от двете страни на изсечения в нея вход е запазена част от релефна украса - фриз от геометрични орнаменти. До западната стена на дромоса е открита част от колона с квадратно сечение и запазена височина 0,30 м. Върху предното й южно лице има украса, сходна с тази върху входната плоча към предгробната камера. Фрагменти от фриза, между които релеф с изображение на лабрис, бяха открити при проучване на могилния насип пред дромоса на долмена.

· Фасадата на долмена е с дължина от запад 6,0 м; дължина от изток 4,0 м. Изградена е от необработени камъни в неправилни редове. Запазена най-голяма височина 0,50 м.  Пред фасадата на долмена са открити 13 керамични струпвания. Откритите фрагменти са на около 15 съда. Всички те са изработени на ръка и се отнасят към периода VІІІ в.пр.Хр. В този период се датира изграждането и използването на долмена.
7. Литература:

Д. Дичев. Археологически разкопки на долмен  № 2 в землището на с. Голям Дервент, община Елхово.- – В: Археологически открития и разкопки през 2007 г. София, 2008.

8. Статут на обекта: 

Паметник с национално значение

9. Връзката на обекта с други обекти от региона. 

С другите два долмена в землищено на с. Голям Дервент.

10. Потенциал на обекта за развитието му като туристическа атракция: 

Долменът е проучен през 2007 г. Той е най-големият известен долмен в Странджа. Този долмен е единствения по рода си с оригинална орнаментация на входната плоча към гробната камера. Цялото външно лице на плочата  е изобразен  релеф със зооморфни и геометрични орнаменти и мотиви. До западната стена, във вътрешността на дромоса е открита част от четиристранна колона. Върху предната й лицева част в по-нисък релеф са представени сходни мотиви. Трябва да се отбележи че подобни елементи – колони и украса – до сега не са били откривани като елементи от долмени нито на територията на съвременната България, нито на Балкански полуостров като цяло.
Долменът има много голям потенциал за включването му в туристическа дестинация, заедно с намиращия се в близост още един долмен.

11. Други забележителности в близост до обекта: 

Двукамерен долмен с дромос, разположен в непосредствена близост.

12. Историческа значимост на обекта:

Ценността на новооткритите материали при долмена за изучаване на тракийската култура и архитектура  е изключителна. Този долмен предостави на учените едно ново, неоспоримо свидетелство за тезата, че Тракийската цивилизация наследява много от характеристиките на Крито-Микенската цивилизация.
Материалите от долмена са в ЕАМ-Елхово.
Долмен в м. „Бялата трева” край с. Българска поляна, община Тополовград

1. Номер на обекта: BG 41 H
2. Наименование на обекта: Долмен в м. „Бялата трева” край с. Българска поляна, община Тополовград
3. Административна принадлежност
· Държава: България

· Област: Хасковска

· Община: Тополовград

· Населено място (землище): с. Българска поляна

4. Местоположение: 
· Местност: м. Бялата трева (Пещерата)
· Координати:


N 42. 022388  E 26.251529

· Географско описание на обекта: Долменът е разположен в м. Бялата трева на склон със западно изложение; поляна с редки дървета. НВ 452 м

· Разстояние и посока от центъра на селището до обекта: 

-от центъра на с. Хлябово: 4,2 км южно от селото

5 Достъпност 

· Повърхност: обрасъл с трева 

· Пътна инфраструктура до обекта:  5 км черен път от селото

6. Подробно описание на обекта: 

Това е един от най-големите и най-добре запазени долмени в Сакар планина. Съставен е от гробна камера, предгробна камера и коридор дромос. Плочите от които е изграден долменът са от местен гранит. Тяхната вътрешна повърхност е прецизно обработена.
· Гробната камера е правоъгълна по план, дълга 2,20 м, широка 1,50 м и висока 2,10 м. Предната и стена е от една трапецовидна гранитна плоча, висока 2,20 м. ширина горе 1,10 м, долу 1,70 м. На 0,40 м от долната част на плочата се намира входът към гробната камера. В горната си част входът е засводен, широк е 0,60 м, висок 0,75 м. Задната (северната) стена на камерата е изградена от две плочи, поставени плътно прилепнали една до друга и имат височина 2,20 м. Горната част на източната е отчупена и през нея иманярите са влизали в долмена. По този начин цялата задна стена се явява широка при основата си 1,50 м, а при покривната плоча 1,25 м. Тя има формата на един не съвсем симетричен шестоъгълник. Надлъжните стени на гробната камера са изградени от по две плочи, поставени една върху друга. Навеждането на двете горни плочи в двете надлъжни стени на камерата е получено, като техните стени са издялани наклонени, така че в разрез изглеждат като ромбове. Всички стени на камерата имат дебелина от 0,20 м до 0,3 м. Камерата е покрита отгоре с голяма плоча, която има дължина 2,85 м, ширина 2,10 м и дебелина 0,45 м. Този долмен ни предлага един от двата случаи, при които подът на гробната камера е постлан с една голяма гранитна плоча, която е била разчупена след проникването на иманяри в долмена.

· Преддверието на долмена е съвсем малко по широко от гробната камера. То е почти квадратно в план, дълго 1,50 м, широко  1,60 м, и високо 1,70 м. Предната (южната) страна на преддверието е направено от една плоча с трапецовидна форма, широка при основата 1,60 м, в горната част 1,40 м. Висока е 1,80 м. В нея е оформен отвор за вход. Той е засводен в горната си част, като сводът е по-добре изразен от този при гробната камера. Надлъжните стени на преддверието са наклонени навътре с по 0,10 м. Преддверието е покрито с една плоча, дълга 1,60 м и широка 2,25 м. Надлъжните стени на преддверието имат в краищата си към предната стена на камерата жлебове, в които тя е вмъкната. Покривната плоча на преддверието има жлеб към трите му страни. Начинът, по който излиза западната стена на преддверието с 0,40 м пред него, ни кара да мислим, че пред него е имало още едно преддверие, което се е допирало до крепидата и вероятно е било отворено отпред.

Пред  долмена има нападали късове гранитни плочи, които вероятно са от крепидата на долмена.

7. Литература:

К. Шкорпил. Мегалитни паметници и могилища. Старини в черноморската област., ч. І. С., 1925, 40-44

Мегалитните паметници в Тракия. Т І. С., 1976, 40-43.

Мегалитните паметници в Тракия. Т ІІІ. С., 1982, 241-242.

8. Статут на обекта: 

Паметник с национално значение

9. Връзката на обекта с други обекти от региона. 

С другите долмени  намиращи се на територията на община Тополовград.

10. Потенциал на обекта за развитието му като туристическа атракция: 

Долменът е с огромен потенциал за включването му, заедно с останалите долмени в тази част на Сакар, в туристическа дестинация.

11. Други забележителности в близост до обекта: 

12. Историческа значимост на обекта:

Долменът има изключително значение за изучаването на тракийската мегалитна култура.

Долмен в м. „Нъчеви чаири” край с. Хлябово, община Тополовград

1. Номер на обекта: BG 42 H

2. Наименование на обекта: Долмен в м. „Нъчеви чаири” край с. Хлябово, община Тополовград
3. Административна принадлежност
· Държава: България

· Област: Хасковска

· Община: Тополовград

· Населено място (землище): с. Хлябово
4. Местоположение: 
· Местност: м. Нъчеви чаири (Голям рът)
· Координати:


N 42. 022388  E 26.251529

· Географско описание на обекта: Долменът е разположен на отворен на югоизток склон над долината на Дуан дере; Селското дере. На много места в околността и особено по течението на реката се срещат скални блокове и материци, които н до днес се използуват за добиване на строителен камък. НВ 352 м

· Разстояние и посока от центъра на селището до обекта: 

-от центъра на с. Хлябово: 4,2 км южно от селото

5. Достъпност 

· Повърхност: обрасъл с трева 

· Пътна инфраструктура до обекта: 5 км черен път от селото

6. Подробно описание на обекта: 

Долменът е покрит с могилен насип с диаметър около 10 м, който на височина достига покривната му плоча. Ориентиран е с входа си на югозапад (235°). Гробната камера е дълга 2,30 м; широка 2,15 м; висока 2,00 м. Стените й са наведени навътре и плочите им се свързват ръб в ръб, като на страничните са издълбани специални жлебове. Страничните стени са съставени от по две плочи една върху друга, еднакво наведени навътре. Входната плоча е петоъгълна, като само в северозападния край е допълнена долу с триъгълен клин. Входният отвор е издълбан в центъра на плочата и има арко-видна форма, широк 0,58 м и висок 0,64 м; от предната страна на плочата е заобиколен с плитък жлеб. Покривната плоча е най-голямата плоча на целия долмен; тя има правоъгълна форма с дължина 3,40 м, ширина 2,10 м и дебелина до 0,50 м. Встрани краищата й се издават стреховидно над вертикалните плочи. При това в долната повърхност на плочата са издълбани жлебове, в които влизат горните краища на вертикалните плочи; по този начин издадената навън част на покривната плоча е и надвесена надолу. 

· Предната камера има стесняваща се напред трапецовидна форма; дължината й е 1,10 м, ширината 1,50 м. Страничните плочи са единични и наведени навътре; със задния си край те се опират в предната страна на входната плоча на главната камера, а с предните си краища, оформени с вертикални жлебове, обхващат входната плоча. 
Входният отвор е арковиден, широк 0,48 м и висок 0,57 м. Покривната плоча на предната камера е счупена надлъжно на две части, от които северозападната (дълга 1,20 м) е запазена на място, а югоизточната липсва.

· Дромосът е дълъг 0,90 м, широк 1,00 м и с 0,10 м по-нисък от предната камера. Запазени са двете му странични плочи, дълги: северозападната 0,47 м и югоизточната 0,70 м, а покривната плоча липсва

· В предния си край дромосът е фланкиран от монументална фасадна стена, изградена от големи каменни плочи в линия, перпендикулярна на оста на долмена и пресичаща като хорда предния край на могилния насип. Северозападното крило на фасадата е изградено от пет последователно наредени плочи с височината на дромоса и обща дължина 4 м; накрая завършва с още една по-масивна и значително по-висока плоча, разположена перпендикулярно напред (дължина 1,35 м). От югоизточното крило на фасадата са разкрити само първите две плочи (общата дължина заедно с югоизточната странична плоча на дромоса 2,40 м); встрани тя продължава в неразкопаната част на долмена. 

7. Литература:

Мегалитните паметници в Тракия. Т І. С., 1976, 48-49.
Мегалитните паметници в Тракия. ТІІІ. С., 1982, 193-220.

8. Статут на обекта: паметник с национално значение

9. Връзката на обекта с други обекти от региона. 

С другите долмени  намиращи се на територията на община Тополовград.

10. Потенциал на обекта за развитието му като туристическа атракция: 

Долменът е с огромен потенциал за включването му, заедно с останалите долмени в тази част на Сакар, в туристическа дестинация.

11. Други забележителности в близост до обекта: 

12. Историческа значимост на обекта:

Долменът има изключително значение за изучаването на тракийската мегалитна култура.

Долмен в м. „Мангъра” край с. Хлябово, община Тополовград

1. Номер на обекта: BG 43 H
2. Наименование на обекта: Долмен в м. „Мангъра” край с. Хлябово, община Тополовград
[image: image8.jpg]



3. Административна принадлежност
· Държава: България

· Област: Хасковска

· Община: Тополовград

· Населено място (землище): с. Хлябово
4. Местоположение: 
· Местност: м. Мангъра
· Координати:


N 42.002871   E 26.273206

· Географско описание на обекта: Долменът е разположен на централното било на Сакар планина, в седловината между върховете Кокала от запад и Камик тепе от изток. НВ711 м

· Разстояние и посока от центъра на селището до обекта: 

-от центъра на с. Хлябово: 6,6 км южно от селото

5. Достъпност 

· Повърхност: обрасъл с трева 

· Пътна инфраструктура до обекта:  12 км асфалтов път от Тополовград; 2 км стабилизиран път

6. Подробно описание на обекта: 

Долменът е триделен, изграден от гранитогнайсни плочести камъни. Ориентиран е по дългата си ос в посока север-юг, с вход от юг. На място са всички вертикално поставени камъни от стените на гробното съоръжение, като in situ се открива само покривната плоча на гробната камера. Дължина на долмена отвън в посока С-Ю  е 4,40 м. 

· Могилният насип над долмена е с диаметър около 25 м и височина около 4 м. Той е каменно-землен от рохка кафява пръст и необработени камъни. Целостта на насипа, каменния кожух и на гробното съоръжение, са нарушени в резултат на масирана иманярска дейност. 

· Фасадата на долмена от изток е с дължина 3,80 м. Тя е изградена от четири масивни каменни плочи с правоъгълна форма, побити вертикално. Фасадата от запад на дромоса е с дължина 4,30 м. 

· Дромосът е с трапецовидно напречно сечение. Западната и източната стени са леко наклонени навътре. Дромосът е с размери: С-Ю 0,55 м; И-З 1,0 м; височина 1,50 м. 

· Предгробна камера е с трапецовидно напречно сечение. Дългите й страни са съставени от по две плочи, поставени под наклон една върху друга с широката си страна. Входът в предгробната камера е издълбан в южната й стена. Той е с трапецовидна форма, заоблена в горния край,  висок е 0, 68 м - широк в горната част 0, 36 м; в долната - 0, 51 м. 

· Гробната камера с трапецовидно напречно сечение. Стените са изградени по аналогичен на предгробната камера начин. Дългите стени затварят помежду си напречните. Входът в камерата е издълбан в южната й стена, която има лек наклон навътре към камерата. Отворът е с трапецовидна форма със заоблени ъгли - от външната страна е рамкиран. Тази рамка е с ширина от 4 см в долната част до 8 см в горната. Южната плоча на камерата е счупена в горния западен край, вероятно вследствие на иманярското разбиване. Всички стени на камерата са обработени отвътре, пасват много плътно една към друга.  Размери: дължина С-Ю- 2,36 м; ширина при основата 2,05 м; височина 2,01 м.

Покривната плоча на гробната камера е с неправилна форма. Обработена е от вътрешната страна, която ляга плътно върху плочите. Размери: дължина 2, 77 м; ширина от 2,15 до 2,40 м. 

Каменният “кожух” на долмена се състои от кварцити, пясъчници и гранити. 

7. Литература:

Д. Агре, Д. Дичев. Долмен в м. Мангър тепе в землището на с. Хлябово, община Тополовград през 2010 г. – Археологически открития и разкопки през 2010 г. С., 2011, 199-201.

Д. Дичев. Долмен в м. Мангър тепе в землището на с. Хлябово, община Тополовград. – Археологически открития и разкопки през 2013 г. С., 2014, 125-126.

8. Статут на обекта: 

Паметник с национално значение

9. Връзката на обекта с други обекти от региона. 

С другите долмени  намиращи се на територията на община Тополовград.

10. Потенциал на обекта за развитието му като туристическа атракция: 

Долменът е с огромен потенциал за включването му, заедно с останалите долмени в тази част на Сакар, в туристическа дестинация.

11. Други забележителности в близост до обекта: 

В близост е върхът Вишеград на който се намира крепост от елинистическата епоха; естествените скални образувания на връх Картал кая

12. Историческа значимост на обекта:

Долменът има изключително значение за изучаването на тракийската мегалитна култура.

Описания на обекти от Тракийската култура (2-та половина I хилядолетие пр. Хр.)
Крепостта „Фармакида”
1. Номер на обекта: BG 06 В
2. Наименование на обекта: Крепостта „Фармакида”
[image: image9.jpg]



3. Административна принадлежност

· Държава: България

· Област: Бургаска

· Община: Приморско

· Населено място (землище): град Приморско

4. Местоположение: 

· Местност: м. Фармакида 
· Координати:

N 42.293270   E 27. 718851; N 42. 292810   Е 27.719259;    N 42. 293318   Е 27.720268

N 42. 293762   Е 27.719667   център  N 42.293270     Е 27.719409
· Географско описание на обекта: местността Фармакида е разположена в източните склонове на Странджа планина; обхваща пасище до коритото на река Ропотамо и нискивъзвишения южно от него. Местността попада в пространството заключено между върховете Узунджата на юг; Канара на запад; Бурхама на север и в. Китка на изток.  

· Разстояние и посока от центъра на селището до обекта: 
-от центъра на Приморско: 5 км северозападно от града

5. Достъпност 
· Повърхност: половината от територията на крепостта е обрасла с дървета – дъб и храсти.

· Пътна инфраструктура до обекта:  

До крепостта може да се стигне пеша или с високо проходима кола.  От центъра на Приморско – 3,200 км пътят е асфалтиран, следва 1,800 км черен път – пеша или автомобил 4х4.
6. Подробно описание на обекта

· Крепостна стена: Крепостта – (укрепен дом – тюрзис) обхваща площ от 860 кв.м. Представлява правоъгълник с издадена на югозападната стена правоъгълна кула извън куртината. Югозападната стена е дълга 23 м, а северозападната 35 м. Дебелината на югоизточната стена съдейки по разкрития участък е била с дебелина 2, 40 м. Дебелината на югозападната стена е 1, 70 м. Като цяло стените на крепостта са били изградени от ломени камъни на калова спойка. на северозападната стена от вътрешнастрана е имало пиластри с дебелина 1 м и отстояние 1, 20 м. Те се откриват както в субструкция така и в суперструкция до 0, 50 м височина. Редуват се през 3, 50 м. Открити са 4 пиластра на северозападната стена и един на югозападната. Свързани са конструктивно към основния зид и са изградени от ломени камъни на калова спойка. Ролята на тези пиластри е да носят във височина дървена конструкция, която е била своеобразна бойна пътека от вътрешната страна на крепостната стена.
· Кула: При югозападната стена е разкрита кула с правоъгълна форма (вътрешни размери 5, 20 х 3, 50 м). Зидовете й са градени от ломени камъни на калова спойка. Северната стена е запазена на места до 1, 90 м височина. Фундирана е навсякъде върху скала. Стените на кулата са с дебелина от 1, 20 до 1, 70 м.  Във вътрешността и са открити банкет с широчина 0, 15 м и каменна платформа (стълбище) прилепена до югозападния зид с широчина 1, 20 м. Поради стръмния терен на юг до външното лице на кулата е прилепена каменна платформа с широчина 1, 40 м, която допълнително е укрепвала от свличане зидовете на кулата. Кулата е била поне на два етажа, като описаната ситуация до този момент е свързана с приземен полувкопан етаж в който се е влизало чрез дървена стълба.

При проучванията, входът в крепостта не е открит, но се предполага, че е бил от югозапад след кулата. Стръмните склонове на възвишението от северозапад, североизток и югозапад са били предпоставка да се наблегне на масивна фортификация от достъпната югозападна страна на укреплението.
Постройки във вътрешността: Във вътрешността на обекта има сигурни данни за наличието на една постройка разположена в североизточната част. Очевидно тя е заемала площ от около 70 кв.м като от север, юг и изток е имало незастроено пространство. Приема се, че сградата е била двуделна. Над определена височина сградата е притежавала кирпичена стена или такава с измазан с глина плет. Покривът на сградата е бил двускатен с използването на керемиди (лаконски и коринтски тип).

7. Литература:

 Ив. Христов, Д. Пантев. Фармакида. Проучване на тюрзис от елинистическата епоха в м. „Фармакида”, община Приморско ІІ-І в.пр.Хр.София , 2016.

8. Статут на обекта: 
Паметник с национално значение

9. Връзката на обекта с други обекти от региона. 

Некропол разположен в м. Салихлерската могила. 

10. Потенциал на обекта за развитието му като туристическа атракция: 

Обектът е с голям потенциал за развитие като туристическа дестинация. Той се намира до голяма пътна инфраструктура пътя – Бургас- Созопол - Царево. От тук преминава целия туристически поток към най-южните части на българското Черноморието. Обектът е в близост с курортния град Приморско, резервата „Ропотамо” и е част от комплекса паметници разположени на Маслен нос. Обектът е преминал частична реставрация и консервация и е достъпен за посещение целогодишно. 

11. Други забележителности в близост до обекта: 

Комплекс паметници разположени на Маслен нос.
12. Историческа значимост на обекта:

Обектът е важен център през втората половина на ІІ-началото на І в.пр.Хр. - времето на управление на тракийския цар Мостис 

Гробница и цистов гроб в две могили в землището на с. Бродилово

1. Номер на обекта: BG 11 В

2. Наименование на обекта: Гробница и цистов гроб в две могили в землището на с. Бродилово

3. Административна принадлежност

· Държава: България

· Област: Бургаска

· Община: Царево

· Населено място (землище): с. Бродилово

4. Местоположение: 

· Местност: м. „Св. Богородица” 

· Координати:

N 42. 080926   E 27. 833493   - Голямата могила с гробницата   

N 42. 080600  E 27. 843402  - цистовият гроб    

· Географско описание на обекта: На десния бряг на река Велека, на рид с направление от юг на север, в подножието на връх Кукуля в м. Св. Богородица

· Разстояние и посока от центъра на селището до обекта: 

от центъра на с. Бродилово: 2 км югозападно от селото

5. Достъпност 

· Повърхност: гора – дъб
· Пътна инфраструктура до обекта:  До обектите може да се стигне пеша или с кола - от центъра на селото 1 км стабилизиран път и още 1 км черен път 

6. Подробно описание на обекта

Могилите са разположени в една линия С-Ю, на разстояние 5 м една от друга. Проучвани са през 2008 г.

Могила 1 е с височина 1,50 и диаметър 13 м. В центъра й има голям иманярски изкоп, в който личат стените на гробно съоръжение – цистов гроб. Гробът е разположен в западната половина на могилата и е ориентиран И-З по дългите стени. Той е с предполагаема дължина 2,05 м, ширина 1,40 м и  дълбочина 1,05 м.  От външната страна на гроба има кожух  с ширина 0,35 м, от речни и ломени камъни, който опасва цялото гробно съоръжение. Запазените стени на гроба са изградени от два реда прецизно обработени варовикови блокове от долен нисък - хоризонтален  и горен висок - вертикален. В долната си част, първият ред има оформен бордюр, който е издаден напред. Не е ясно как е било решено покритието на гробното съоръжение. 

Датирането на гроба в могила 1 може да бъде поставено в периода ІІ- началото на І в.пр.Хр. 

Могила 2 е с височина 5,50 м и диаметър 33 м. В ЮИ й част е издълбана огромна шахта с дълбочина около 4,70 м и размери 4х 5м. Тази шахта е нарушила гробно съоръжение. При проучванията се установи, че иманярския изкоп е достигнал и частично разрушил разположена в тази част на могилата гробница, която е била покрита с полуцилиндричен свод. Гробната камера е била с правоъгълен план. В тази ситуация тя е със запазена дължина  2,67м, ширина 2,72 м, запазена височина 2,40 м. Преди разбиването е била с височина 2,80-2,90 м при зенита на свода. Стените на гробницата са изградени от бели варовикови блокове - квадри, с перфектно обработена лицева повърхност, без спойка помежду им. Размерите на квадрите са почти еднакви, с дължина от 0,75 до 0,85 м  и ширина от 0, 38 до 0,40 м. Изграждането на задната и страничните стени е едновременно. Във вътрешността на гробната камера, в следствие на иманярската намеса, никъде не е запазено подовото ниво. Засводяването започва от петия ред нагоре. Камъните за градежа са обработвани или поне дообработвани на място. След изграждането на гробницата, насипът върху могилата е дооформен.

Гробницата е с правоъгълен план и с полуцилиндричен свод.  Тя е ориентирана в посока ЮИ-СЗ и е била с вход от югоизток. Датирането на гробницата е ІІ-началото на І в.пр.Хр.

7. Литература:

Д. Агре. Аварийно-спасителни разкопки на две могили в землището на с. Бродилово, Царевска община.- В: Археологически открития и разкопки през 2008 г. София 2009, 276-279.

8. Статут на обекта: паметник с национално значение

9.  Връзката на обекта с други обекти от региона 

Укрепения владетелски дом в м. Пастич - на около 700 м северозападно от обекта

10.  Потенциал на обекта за развитието му като туристическа атракция: 

Обектът има потенциал за развитие след реставрацията му.

11. Други забележителности в близост до обекта: 

Параклисът „Св. Богородица” в непосредствена близост до гробницата.

12. Историческа значимост на обекта:

Единствената гробница с полуцилиндричен свод на територията на българската част на Странджа планина. Тя е с високо научна стойност за изследване на тракийските погребални практики и тракийската гробнична архитектура.
Укрепен владетелски дом в м. Пастич, край с. Бродилово
1. Номер на обекта: BG 12 В
2. Наименование на обекта: Укрепен владетелски дом в м. Пастич, край с. Бродилово
[image: image11.jpg]



3. Административна принадлежност

· Държава: България

· Област: Бургаска

· Община: Царево

· Населено място (землище): с. Бродилово

4. Местоположение: 

· Местност: м. Пастич 
· Координати:

N 42. 08’ 4033  E 27. 833173;    N 42.083750  Е 27.833205;   N 42.083786   Е 27.833757

N 42.084013   Е 27.833709     център  N 42.083882     Е 27.833436 
· Географско описание на обекта: Обектът е разположен на левия бряг на река Велека в гориста местност, върху хълм с платовидна форма, ориентиран изток-запад. По цялата си площ- около 1,5дек е обрасъл с ниска растителност и дървета- бук и габър.   HВ  62 м

· Разстояние и посока от центъра на селището до обекта: 
-от центъра на с. Бродилово: 2 км западно от селото

5. Достъпност 
· Повърхност: гора – дъб  
· Пътна инфраструктура до обекта:  

До обекта може да се стигне пеша или с кола 4х4 – от центъра на селото 500 м асфалт следва 2 км черен стабилизиран път с подложка и 200 м пътека.
6. Подробно описание на обекта: 
Обектът се проучва от 2013 г. До сега са разкрити участъци от укрепителната стена, кула и помещения във вътрешността на обекта. Проучванията показаха, че обекта представлява владетелски дом ограден с масивна оградна стена, към която принадлежи и кула изградена в най-достъпната му част. Домът е изграден на малък хълм, като оградната стена следва очертанията на терена. Теренът е с естествена денивелация от север на юг и изток.
· Оградната стена на обекта е изградена от ломени камъни на калова спойка с дебелина 2,40 м и е със запазена височина 1,40-1,50 м. Лицевите редове са изградени от средни по размер, ломени камъни с грубо обработена лицева част, с размери 0.20 х 0.40м. При редовете се наблюдава стремеж към подравняване, което е станало чрез вкарването на по-малки по размер камъни 0.10 х 0.10м.

От запад пред стената, е разкрита охранителна кула. Във вътрешността на обекта са разположени жилищни и стопански постройки.  
· Кула:  Кулата е изградена пред западната част на стената ограждаща обекта. Тя е градена от ломени камъни (гранит) с различна големина и калова спойка. Лицата са изградени в неправилни редове, като са подбирани по-големи и с равно лице камъни. Камъните са необработени с размери от 2 х 3 см до 40 х 20 см. Пълнежът между двете лица е от по-дребни камъни на калова спойка. Входът на кулата е от изток. Той е със запазена височина 1,70 м; ширина 1,50 м. Дължината му съответства на ширината на стената -1,50м. Вътрешното лице на кулата е отвесно, а външното е с лек наклон на юг.  Кулата е с вътрешни размери: 5,15 м х 3,35 м; дебелина на стената 1,50; максимално запазена височина 1,90м. 

· Пред вътрешното лице на северната стена, по цялото й протежение са разкрити 3 помещения. Във всяко едно е имало есхара.

Работата на обекта продължава.

Домът е построен и обитаван в последната четвърт на ІІ-първата четвърт на Ів.пр.Хр.,а унищожаването му  трябва да се отнесе към началото на втората четвърт на І в.пр.Хр.
7. Литература:

Д. Дичев. Археологически разкопки на обект „Укрепен дом от елинистическата епохоа” в м. Пастич до с. Бродилово, община Царево. - В: Археологически открития и разкопки през 2015 г. София, 2016, 274-277. 

Д. Дичев. Археологически разкопки на обект „Укрепен дом от елинистическата епохоа” в м. Пастич до с. Бродилово, община Царево. - В: Археологически открития и разкопки през 2016 г. София, 2017, 173-176. 

8. Статут на обекта: 
Паметник с национално значение

9. Връзката на обекта с други обекти от региона. 

Гробницата в м. Св. Богородица; Укрепения владетелски дом в м. Голата нива край с. Синеморец

9. Потенциал на обекта за развитието му като туристическа атракция: 

Обектът има потенциал за развитие след реставрацията му. Той е разположен в крайморска община с голям туристически поток. Отстои на 10 км от общинския център-град Царево. Разположен е на територията на Природен парк „Странджа“, на около 200 м северно от река Велека и на около 200 м южно от Марина река - една от най-посещаваните и атрактивни еко-пътеки в парка. На 100 м под обекта преминава трасето на пътя с.Кости – с.Бродилово, който е включен като туристическа дестинация в парка.

10. Други забележителности в близост до обекта: 

Параклисът „Св. Богородица” в непосредствена близост до гробницата.

11. Историческа значимост на обекта:

Обектът представлява укрепен владетелски дом, в който вероятно е живял местен парадинаст, владеещ този район на Странджа планина. Това е единственият подобен обект от късната елинистическа епоха от територията на България,  запазен в изключително добро състояние. Домът е загинал по време на пожар, именно този пожар е способствал да се съхрани много важна информация от обитаването му. Огромното количество стенни мазилки, които са се срутили в помещенията са ги консервирали в продължение на 2200 г. 

Всички открити на обекта археологически материали са в експозицията и фонда на ИМ-Царево.
Укрепен владетелски дом в м. Голата нива, край с. Синеморец
1. Номер на обекта: BG 15 В

2. Наименование на обекта: Укрепен владетелски дом в м. Голата нива, край с. Синеморец, (Галазьо, Калънджа, Дебелец)
3. Административна принадлежност

· Държава: България

· Област: Бургаска

· Община: Царево

· Населено място (землище): с. Синеморец 

4. Местоположение: 

· Местност: м. Голата нива в землището на с. Синеморец; на около 300 м севе​розападно от сегашните граници на с. Синеморец, на около 250 м западно от плажната ивица, непосредствено на север от съвре​менните гробища на селото, на около 300 м в севе​розападна посока  от устието на р. Велека.
· Координати:

N 42.063875  E 27.971735;    N 42.064096    Е 27. 972346;   N 42.064653   Е 27.971853

N 42.064462   Е 27. 971375   център  N 42.064315     Е 27.971874

· Географско описание на обекта: Обектът е разположен на плато оградено от север и изток с естествена скала, издигаща се спрямо морското равнище на 30 м височина и спускаща се почти отвесно надолу до нивото на реката и морето.
· Разстояние и посока от центъра на селището до обекта: 

В чертите на село Синеморец, непосредствено до съвременните гробища

5. Достъпност 
· Повърхност: обрасла с ниска трева
· Пътна инфраструктура до обекта:  асфалтов път и около 200 м черен път  

6. Подробно описание на обекта

Обектът представлява укрепен владетелски дом от късноелинистическата епоха средата на ІІ- първата четвърт на І в. пр.Хр. От него са проучени част от оградната (укрепителната) стена, кула и помещения. От втория период на обитаване на обекта, отнасящ се към ХVІІІ-ХІХ в.са разкрити църква и църковен комплекс.

· Оградна стена: Оградната стена на обекта следва естествения те​рен, минавайки по ръба на високите части на пла​тото. Начинът на изграждане на стената е – двулицев градеж с пълнеж от по-дребни ломени камъни на калова спойка. Дебелината на стената е 1,40 м, а лицата й са изградени от ломени камъни със средни разме​ри, обърнати с равната си повърхност навън, като на няколко места са използвани и речни камъни. Външното лице е изградено от видимо по-големи и масивни камъни. Вътрешните лица на стената са изравнени с външното лице на северната стена на кулата. Оградната стена е долепена на фуга до ку​лата. Върху каменния градеж стената във височина е била изградена от кирпич. 

· Кула: Кулата е издигната в южната, най-достъпна част на обекта, пред най-уязвимата част на оградната стена. Тя е изградена от ломени камъни (гранити и диорити3) с различна големина, като най-големите достигат размери 0,50 х 0,30 х 0,40 м. На няколко места в градежа са включвани и масивни речни камъни. Лицата са изградени в неправилни редове, като са подбирани по-големи и с равно лице камъни. Пълнежът между двете лица е от по-дребни камъни на калова спойка. Стените са изградени на калова спойка със светло кафяв цвят. За подсилване на градежа са използвани ъгловите камъни са с най-големи размери (0,82 м х 0,37 м х 0,30 м). В югоизточния и югозападния край на ку​лата ъглите са изградени от каменни блокове (пя​съчници) с правоъгълна форма, лицата на които са обработени чрез рустициране, като при външните им ъгли, чрез по-фино рустициране, са оформени рамки с ширина 3-4 см.
Кулата е с външни размери 6,70 м х 5,75 м, като дебелината на стените ѝ е 1,10 м. Стените нямат фуги, т.е. кулата е изградена като едно конструктив​но тяло. Входът в кулата се очерта след вдигане на основите от южната стена на сградата от османски период, която частично го застъпваше. В югозападната част на кулата, непосредствено до стените й са три питоса in situ,  с дъна вкопани в здравия терен.
От проучването на ситуацията при кулата може да се предположи, че тя е била на два етажа, като между първия и втория етаж е имало подово ниво от дървени греди обмазани с глина. Долният етаж на кулата е използван за зърнохранилище. По открити както във вътрешността ѝ, така и в много по-голямо количество извън стените ѝ фрагменти от строителна керамика съдим, че кулата вероятно е била с масивен двускатен покрив с покритие от солени и калиптери. Вероятно височината на кулата е била около 7-7,50 м до билната част на покрива й. 

· Подстъп към кулата: успоредно на външното лице на кулата, е изграден път с ширина 1,80 м, който ве​роятно ве​роятно е използван за обходен път пред кулата. От юг той е ограден с еднолицев зид, който служи и като подпорна стена, т.к. в тази посока денивела​цията е най-голяма. Зидът е изграден в неправилни редове от ломени необработени камъни, на калова спойка, запазени в два реда с височина 0,44 м. Нивото между южната стена на кулата и зида е трамбовано с дребни камъни.

Хронологическата рамка на съществуване на обекта като укрепен владетелски дом може да се постави във времето от средата на ІІ в.пр.Хр. до началото на І в.пр.Хр. Напра​вените до сега проучванията показват, че животът в този дом е продължил без периоди на прекъсване в рамките на около 40–60 години. Този обект се е явявал център на ико​номическа и политическа власт в региона. Местният владетел най-вероятно не притежавал царска титла βασιλεύς, а по-скоро е бил „стратег” – един от управителите в царството на Мостис. Той е владеел конкретна територия в района по долното течение на р. Велека, по която се е осъществявала търговията с вътрешността на Странджа. „Синеморският” владетел е дър​жал под контрол организацията и търговията с бо​гатите ресурси на Странджа, известни от дълбока древност: желязната и медна руда, както и проду​ктите на дърводобива – суровини изключително необходими за военните кампании по това време. По всяка вероятност огромното си богатство той дължи именно на търговията, свързана с изнасяне​то на тези стоки по море.
Втори период на обитаване на обекта

· Църква: На най-високата част на обекта е разкрита църква. Тя е еднокорабна, едноапсидна с притвор, с  дължина: 17 м. Вкопана е плитко в скалата – във вътрешността до 60 см. Стените и са изградени от необработени камъни със спойка от кал и хоросан. Най-голямо количество хоросан е употребен в и около апсидата. Следи от хоросан са открити в и около източната и северната стена на наоса и северната и западната стена на притвора. Всички стени са с двулицев градеж. Във височина вероятно са използвани сантрачи. Църквата е имала двускатен покрив, от огромното количество керемиди е ясно, че е била покрита с късни възрожденски керемиди. Църквата има два входа от юг и от запад.  

Откритият материал позволява изграждането на църквата и нейното използване да се постави в рамките на 18-19 в. В турските регистри от 17 в. до Балканските войни местното село носи името Каланджа, като населението обитава от 17 къщи през 17 век до 25 в началото на 20 век. Населението е гръцко, бедно, занимаващо се основно с риболов. Проучванията на обекта позволяват да се направи следното заключение: църквата от 17-19 век е изградена върху основите на по-ранна църква, като частично стъпва върху тях. Около църквата за разкрити гробове от периода на нейното съществуване.

· Магерница към църквата: сградата е със силно издължен правоъгълен план. Дългата  й ос е ориентирана С-Ю с отклонение от около 12 градуса. Преграден зид разделя сградата на две помещения - северно и южно. За подово ниво е служил теренът. Стените на сградата са изградени от ломени камъни  на калов разтвор, пълнежът между които е от по-дребни камъни, дебелината на стените е от 0,60 до 0,80 м. Те са запазени на височина до 0,35 м – в 2 реда камъни. На база на откритите материали тази постройка се датира в периода 18-19 век. 

8. Статут на обекта: 
Паметник с национално значение

0. Връзката на обекта с други обекти от региона. 

Укрепения владетелски дом в м. Пастич на около 10 км западно от обекта; късноелинистическата крепост в Ахтопол

10. Потенциал на обекта за развитието му като туристическа атракция: 

Обектът има огромен потенциал за развитие след реставрацията му. Той  е разположен в крайморска община с голям туристически поток. Отстои на 17 км от общинския център-град Царево. Разположен е на територията на Природен парк „Странджа“, на около 300 м южно от устието на река Велека – едно от най-красивите места по нашето Черноморие, включено в туристически маршрути.

11. Други забележителности в близост до обекта: 

Великолепната природа в долното течение на р. Велека, както и нейното устие са защитена местност; наблизо са изградени две екопътеки. Над западните покрайнини на селото са разположени две крепости.

12. Историческа значимост на обекта:

Проучванията на този обект разтварят една от най-неясните страници от историята на Древна Тракия  - периодът от ІІ-І век пр.Хр., в който на фона на военните конфликти между Рим и Понтийското царство, разиграли се на Балканите и в Странджа планина, се оформя едно от най-мощните и значими тракийски царства - Астейското царство. То е просъществувало до І в.сл.Хр., но е слабо проучено от съвременната ни историография и археология. По богатството на материалите открити в Синеморец можем да предположим, че в този дом са живеели парадинасти, контролиращи племената на скермиадите, тините и астите, населявали северните части на Стрнджа планина като част от Астейското царство. 
Откритото на обекта сребърно монетно съкровище от 199 тетрадрахми,  спомага за запълване на редица бели петна в познанията ни за исторически личности и събития от края на елинистическата епоха в Тракия.

Археологическите материали от обекта се намират в експозицията и фонда на ИМ-Царево.
Описания на обекти от Античността и Късната античност

Крепостта „Порос” , п-ов Форос
1. Номер на обекта: BG 01 В 
[image: image13.jpg]



2. Наименование на обекта: Крепостта „Порос” , п-ов Форос, кв. Крайморие, град Бургас
3. Административна принадлежност

· Държава:  България

· Област: Бургаска

· Община: Бургас

· Населено място (землище): град Бургас

4. Местоположение: 

· Местност: п-ов „Форос”в м. „Кавката”

· Координати: 

N 42.453303      E 27.472938; N 42.456659   Е 27.480105;    N 42.459888   Е 27.478388

N 42.457989  Е 27.27474269   център  N 42.457451     Е 27.477359 

· Географско описание на обекта:  П-ов Форос се издава на север към Черно море, от юг е свързан със сушата. Заравнена платовидна повърхност. Бреговете са полегати с височина до 5 м.От запад е заливът Форос, от изток-заливът Цигански пристан (Ченгене скале). НВ 18 м
· Разстояние и посока от центъра на селището до обекта: 

-от центъра на кв. Крайморие: на 1,35 км 

5. Достъпност

· Пътна инфраструктура до обекта:  2 км асфалтов път от разклона за кв. Крайморие

6. Подробно описание на обекта

Късноантична крепост Порос. Крепостта е изградена на п-в Форос, на 1,35 км северозападно от кв. Крайморие. Изградена е през ІV-V в. върху руините на римска вила.

· Римска вила: Размерите на вилата са 25,0 х 9,0 м. Състои се от 9 помещения с различни размери, като само западните от тях са с хипокауст. Вероятно вилата е построена в края на ІІ-началото на ІІІ в. и е напусната през 20-30-те години на ІV в.

· Сграда от римския период: във вътрешността на крепостта е разкрита сграда с хипокаус от III в. 

· Крепостна стена с кули: Върху руините на римската вила в края на V-началото на VІ в. е изградена крепост от която са проучени няколко сгради и късноантична базилика. Крепостната стена е трасирана в основата на ниско възвишение, ориентирано ЮЗ-СИ, започва​що от ЮЗ от рибарското пристанище. Стената е със същата ориентация. Тя е с постоянна ширина от 2,90 м, с изключение на малък участък северно от кула № 3 с дебелина 2,8 м. Фундирана е върху материковата скала, която е залята с хоросан. Градежът и е от ломени камъни с добре оформени лица, споени с голямо количество бял хоросан. Крепостната стена е запазена почти навсякъде в субструкция с височина до 1,3 м.

Разкрити са четири правоъгълни кули, две с размери 10 х 10 м; две с размери 6,60 х 8,40 м. Кули №№ 1, 3 и 4 са с ширина на страните от по 1,85 м, а кула № 2 е с ширина на стените 3 м.

· Късноантична базилика: Във вътрешността на крепостта са разкрити основите на няколко сгради, както и на късноантична базилика. Базиликата е с дължина 20,50 м и ширина 14,40 м. Тя е трикорабна, едноапсидна, с притвор. Изградена е от ломени камъни споени с розов хоросан. Апсидата на храма е изградена от ломени камъни, споени с розов хоросан. Външното й лице е било измазано. Във вътрешността на базиликата е открита съвсем малко битова керамика от края на У-У1 в. При входа на северния кораб на ходовото ниво се откри фолис на Юстин II и София. В южния кораб, под падналия покрив и върху ходовото ниво, се откри пентанумия от същите владетели.

Изграждането на базиликата се отнася към VІ в. 
· Късноантични сгради: разкрити са основите на три многоделни сгради строени през VІ-началото на VІІ в.  Градежът е от ломени камъни на калова спойка.

7. Литература:

8. Статут на обекта: 

Цялата територия на полуострова е със статут на градска зона и е в У П на гр. Бургас.


9. Връзката на обекта с други обекти от региона. 

С правоъгълната кула в м. Пода при стария мост; с крепостта Акра и града Хрисосотира
10. Потенциал на обекта за развитието му като туристическа атракция: 

Обектът е с голям потенциал за развитие като туристическа дестинация. Той се намира до голяма пътна инфраструктура пътя – Бургас-Царево. От тук преминава целия туристически поток към Южното Черноморие. Друг голям фактор е близостта до областния център – Бургас, който се намира на 10 км северно от обекта. 

Крепостта е проучвана. Разкритите останки са консервирани и тя е отворена за посещение.

11. Други забележителности в близост до обекта: 

Обектът е в непосредствена близост до природозащитния център  „Пода” – биологически резерват, който е утвърден туристически обект; както и до правоъгълната кула в м. Пода при стария мост.

12. Историческа значимост на обекта:

Според досе​гашните изследвания, в района се локализира римската пътна станция Пудизо. Първото споменаване на топонима Порос - пристанище и селище-в района на п-в Форос, е в един акт на Константинополската патриаршия от 1270 г. Древната крепост и пристанище са отбелязвани в старите италиански и каталунски морски карти от XIII - XVI в. като такива под името Поро (проток) или Порос, която пазела оттока на Мандренското езеро (Скеф). Византийските исторически извори го предават на гръцки като „Пиргос”, което има същото значение.
От археологическите проучвания става ясно, че п-в Форос е бил заселен през III в., вероятно във връзка с изключителните му дадености като пристанище - той се намира на изхода на оттока на Мандренското езеро, в голям залив, чиито качества като пристан са отбелязвани многократно до XIX в. включително. От III в. са и разкритите най-ранни градежи - сграда с хи​покауст. В по-късен етап полуостровът е укрепен. Няма категорични данни за хро​нологията на крепостната стена, която на този етап от проучванията се поставя от периода на късната античност. През VI в. целият западен и северозападен бряг на полуострова са гъстозастроени.
В търсене етимологията на името, което на латински звучи в буквален превод Бургос се анализира и един много важен паметник от експозицията на Бургаския музей. Това е посветителен надпис от II век, в който се казва, че по времето на Римската империя по границите на римската колония Деултум са изградени бурги (крепости). Няма спорове сред историците, че именно на оттока на Мандренското езеро е било разположено пристанището на големия център, което е било пазено от крепост. От втората четвърт на XX век територията на нос „Форос” е използвана за военни цели и до края на 90 години не е достъпна. В североизточната половина на зоната е изградено военно поделение със зенитна батарея, погреби и радиолокационна станция. В изкопите на техните разрушения личат останки от антични и средновековни структури и находки, което предполага, че при строителството на военните сгради и укрития са унищожени неизвестно количество паметниците на културата. 

Археологическите материали от разкопките се намират в РИМ-Бургас
Правоъгълна кула в м. Пода при стария мост
1. Номер на обекта: BG 02 В
[image: image14.jpg]



2. Наименование на обекта: Правоъгълна кула в м. Пода при стария мост
3. Административна принадлежност

· Държава: България

· Област: Бургаска

· Община: Бургас

· Населено място (землище): град Бургас

4. Местоположение: 

· Местност: в най-югозападната част на п-ов „Форос”, при оттока на Мандренското езеро (Скеф).

· Координати:

N 42.443720     E 27.469001; 

· Географско описание на обекта: Кулата се намира в най-югозападната част на полуострова при оттока на Мандренското езеро (Скеф). Там до преди 120 години е бил запазен старият „римски мост” свързан с Черноморския път. Кулата е на втората тераса по линия на скалистия бряг, сега на 0,8 м над нивото на морето. Днес обаче линията и височината на брега е различна от времето на изграждане й, тъй като с преграждането на езерото през 60-те години значително се вдига нивото на водния стълб в оттока и се засилва напора на вълнолома от североизток. Поради това е извършено брегоукрепване при основите на кулата - има насипване на чакъл и риф от едри камъни. Така е заличена оригиналната среда около кулата и нейната връзка с линията на оттока. Няма възможност да се добият данни за връзка с крепостна стена по линията на брега.

· Разстояние и посока от центъра на селището до обекта: 

-от центъра на кв. Крайморие: 1,5 км западно от центъра на Крайморие

5. Достъпност

· Пътна инфраструктура до обекта:  

Асфалтов път

6. Подробно описание на обекта:

Градежът е от местен пясъчник с грубо обработени лица, споен с бял хоросан, примесен много нарядко едри късове тухла. Лицето е запазено само в 1-2 реда от субструкцията. На височина 2 м по външната част в емплектона на се виждат правоъгълни отвори на сантрачи. От вътрешната страна стените в горната част са обмазани с хоросанова мазилка. 

Размери на кулата: запазена височина 3,2 м, дължина на страните - дълга (изток - запад) 6,4 м и къса (север - юг) 5,2 м; дебелина на стената 1 - 1,2 м. 

7. Литература:

Ц. Дражева. Спасителни разкопки на обект „Кула” при стария мост.

8. Статут на обекта: полуостров „Св. Никола” е обособен като „групов паметник от национално значение”.

9. Връзката на обекта с други обекти от региона. 

В непосредствена близост е крепостта Порос.
10. Потенциал на обекта за развитието му като туристическа атракция: 
Обектът е с голям потенциал за развитие като туристическа дестинация. Той се намира до голяма пътна инфраструктура пътя – Бургас-Царево. От тук преминава целия туристически поток към Южното Черноморие. Обектът е в непосредствена близост до Бургас. Обектът е преминал частична реставрация и консервация и е достъпен за посещение целогодишно. 

11. Други забележителности в близост до обекта: 

Природозащитния център - Пода

12. Историческа значимост на обекта:

Не се споменава в историческите извори
Ранновизантийска крепост Акра
1. Номер на обекта: BG 03 В
2. Наименование на обекта: Ранновизантийска крепост Акра
3. Административна принадлежност

· Държава: България

· Област: Бургаска

· Община: Созопол

· Населено място (землище): град Черноморец

4. Местоположение: 

· Местност: п-ов „Св. Никола” на носа Акра
· Координати:

N 42.456908   E 27. 62 6854; N 42. 45 7090   Е 27.627519;    N 42. 459037   Е 27.627025

N 42. 459132   Е 27.62 91 50   център  N 42.45 8246     Е 27.62 74 12

· Географско описание на обекта: полуостровът е ограден от три страни с високи скали, най-високата му част е в централната част на носа – НВ 27 м. 

· Разстояние и посока от центъра на селището до обекта: 
-от центъра на Черноморец: 1,700 м север-северозапад от града

5. Достъпност 
До крепостта може да се стигне пеша или с кола, като се излезе от Черноморец по стария път за Бургас и се завие надясно по черен път, минаващ през руините на закритото военно поделение.
· Повърхност: силно затревена площ, позволяваща лесен достъп до обекта.

· Пътна инфраструктура до обекта:  от центъра на града в посока обекта са асфалтирани 600 м, след което 1300 м е черен път.

6. Подробно описание на обекта

Нос Акра е разположен в най-северозападната част на п-ов „Св. Никола” и заема изключително стратегическо място в южната част на Бургаския залив. Това разположение е оценено в началото на VІ в., по времето на управлението на император Анастасий, когато на това място във връзка със зачестилите варварски нашествия е построена масивна крепостта стена, отделяща острова от полуострова. Укрепената площ е 18 дка.

· Жилищни сгради: Изследването на историята на нос Акра, започва през 2013 г., когато на площ от 15 дка са разкрити 150 жилищни и стопански постройки отнасящи се към ранновизантийската епоха – края на V – VІ в.  
· Крепостна стена с кули: Разкрити са и крепостните стени запазени до 4 м във височина, дебелината на стените е от 2,40 до 3,60 м в крайния приводнен в залива Вромос участък. Стената е  с добре оформена лицева зидария с измазани фуги. Изградена е от големи ломени и морски камъни споени с бял хоросан. Към отбранителните и елементи се отнасят: правоъгълна кула, пиластър и бастион от вътрешната страна на стената. Крепостта е притежавала и голям християнски храм. Кулата е с размери 5,80 х 3,70 м. Интегрирана е плътно към крепостната стена. Стените и са дебели 1 м. Входът вероятно е бил в източната част на крепостната стена.
· Църква: Крепостта е притежавала и голям християнски храм. 

Крепостта при нос Акра е построена през втората половина на V в. през първите години на управление на  император Анастасий. Просъществувала е до аварските нашествия през 90-те години на VІ в. 
7. Литература:

Братя Шкорпил. Черноморското крайбрежие и съседните подбалкански страни в Южна България. Археологически изследване – Сб. НУ, кн. 4, 1891, 145.

 Ив. Христов. Акра. Проучване на ранновизантийска крепост на полуостров Свети Никола при град Черноморец . Т1. С., 2013. 

8. Статут на обекта: 
Полуостров „Св. Никола” е обособен като „групов паметник от национално значение”.

9. Връзката на обекта с други обекти от региона. 
В непосредствена близост да крепостта е късноантичният град Хрисосотира, съществували по едно и също време в една обща фортификационна система. 

10. Потенциал на обекта за развитието му като туристическа атракция: 
Обектът е с голям потенциал за развитие като туристическа дестинация. Той се намира до голяма пътна инфраструктура пътя – Бургас-Царево. От тук преминава целия туристически поток към Южното Черноморие. Обектът е в непосредствена близост с курортния град Черноморец, както и с един от големите установени туристически центрове какъвто е Созопол. Обектът е преминал частична реставрация и консервация и е достъпен за посещение целогодишно. 

11. Други забележителности в близост до обекта: 

12. Историческа значимост на обекта:

Съдейки по огромното количество импортни стоки крепостта Акра се очертава като важно търговско средище и вероятно е охранявало морските търговски пътища от Константинопол на север към градовете по Черноморието.
Късноантичен град Хрисосотира
1. Номер на обекта: BG 04 В
2. Наименование на обекта:  Късноантичен град Хрисосотира, град Черноморец

3. Административна принадлежност

· Държава: България

· Област: Бургаска

· Община: Созопол

· Населено място (землище): град Черноморец

4. Местоположение: 

· Местност: п-ов „Св. Никола” на носа Хрисосотира (нос Червенка)

· Координати:

N 42.4309 67   E 27. 651764; N 42. 43 2186   Е 27.652472;    N 42. 431711   Е 27.655809

N 42. 429628   Е 27.653566   център  N 42.431070     Е 27.653534    
· Географско описание на обекта: полуостровът е ограден от три страни с високи скали, най-високата му част е в централната част на носа – НВ 15 м. Носът е издължен в посока запад –изток на нос Червенка. Равна, почти платовидна повърхност. Носът е разположен в северната част на Созополския залив. На север от обекта е по-малкия залив Пахатури.

· Разстояние и посока от центъра на селището до обекта: 
-от центъра на Черноморец: 1, 800 м на юг-югоизток

5. Достъпност: намира се на 500 източно от главния път Бургас - Созопол 
· Повърхност: ниска растителност позволяваща лесен достъп до обекта.

· Пътна инфраструктура до обекта: от центъра на Черноморец 1,800 м асфалтов път, следват 400 м черен път.

6. Подробно описание на обекта

Късноантичния град Хрисосотира е разположен на площ от 63 дка на нос Хрисосотира на п-ов „Св. Никола”. От града при археологически разкопки са разкрити: крепостната стена, кули, улици и основи на жилища. 

Крепостната стена е градена от ломен камък с хоросанова спойка. Субструкцията е вкопана на 1 м в плътен глинест пласт. Стената е запазена до височина 2,20 м.  Кула № 1 е разположена в най-тясната част на полуострова откъм материка. Тя е с размери 8,0 х 8,10 м и дебелина на стените 1,90 м.  Кула № 2 е с размери 7,60 х 6,0 м и дебелина на стените 1,60 м. Между кула № 1 и № 2 е открита двураменна стълба, дълга 20 м. Кула № 3 е с размери 7,10 х 6,80 м. Кула № 4 е с квадратна форма и размери 8,0 х 9,0 м. Изградена е от добре оформени блокове. Над пода на кулата (изграден от камък) започва триредов тухлен пояс, който се проследява на места и в крепостната стена. Жилищата са с правоъгълна форма с двускатен покрив. Основата е каменна, над която надстройката е от кирпич. С най-големи размери е сграда № 8 - 6,0 х 13 м. 

Крепостта се определя от археолозите като укрепено полуградско селище с добре оформена вътрешна планировка. Строена е през ранновизантийската епоха по времето императорита Анастасий – Юстиниан Велики насетне. На обекта са регистрирани два строителни периода: първи от края на Vв. до времето на Маврикий Тиберий; втори от самия край на VІ в. до 20-30 –те години на VІІ в.

7. Литература:

 Ив. Христов. Археологически проучвания на ранновизантийска крепост на полуостров Хрисосотира, землище на град Черноморец. – В: Археологически открития и разкопки през 2015 г. С., 2016, 365-368.

8. Статут на обекта: обектът е в процес на проучване.

9. Връзката на обекта с други обекти от региона. 
В непосредствена близост да крепостта Акра, съществували по едно и също време в една обща фортификационна система. 

10. Потенциал на обекта за развитието му като туристическа атракция: 
Обектът е с голям потенциал за развитие като туристическа дестинация. Той се намира до голяма пътна инфраструктура пътя – Бургас-Царево. От тук преминава целия туристически поток към Южното Черноморие. Обектът е в непосредствена близост с курортния град Черноморец, както и с един от големите установени туристически центрове какъвто е Созопол. Обектът е преминал частична реставрация и консервация и е достъпен за посещение целогодишно. 

11. Други забележителности в близост до обекта: 

Крепостта Акра

12. Историческа значимост на обекта: 

Не се споменава в историческите извори.
Крепостта Урдовиза край Китен
1. Номер на обекта: BG 10 В

2. Наименование на обекта: Крепостта Урдовиза край Китен
3. Административна принадлежност

· Държава: България

· Област: Бургаска

· Община: Китен
· Населено място (землище): град Китен
4. Местоположение

· Местност: полуостров Урдовиза 

· Координати:
N 42. 236692  E 27.781164;  N 42.235818   Е 27. 780799;  N 42.234452 Е 27.783675

 N 42. 236374   Е 27.784275     център  N 42. 235945  Е 27. 782387

· Географско описание на обекта: Полуостровът, на който се е намирала крепостта, е дълъг около 120 м и широк от 60 до 80 м, като шийката, която го свързва с континента, е широка около 40 м. Бреговете на полуострова са стръмни и високи от 10 до 15 м, което го прави непристъпен откъм морето. В древността площта му е била значително по-голяма, но поради факта, че основната скала е варовик и при бури стават срутвания, територията му намалява.

· Разстояние и посока от центъра на селището до обекта:  от центъра на Китен - на територията на града, в неговата най-източна част

5. Достъпност 

Крепостта е проучвана от археолози. Тя е реставрирана и социализирана. Отворена е за посещения целогодишно
· Повърхност: застроена, обрасла по периферията с храсти и млади дървета
· Пътна инфраструктура до обекта: асфалтов път

6. Подробно описание на обекта

Крепостта Урдовиза е разположена на едноименния полуостров в югоизточната част на днешен Китен. Проучването на крепостта започват пионерите в археологията у нас- братята Херменглид и Карел Шкорпил през осемдесетте години на XIX- ти век. През 1891 година те описват откритите на крайбрежните скали укрепителни съоръжения като "мощен крепостен зид с ширина до три метра, дълъг до сто разкрача" и "две полукръглисти кули, отстоящи на четиридесет разкрача една от друга". Намират останки от църква и жилищни сгради. Отбелязват, че от външната страна на стената е имало голям защитен окоп. 

· Крепостна стена: Крепостната стена е строена по времето на император Анастасий (492- 518 г.) и то по скоро във втората половина на управлението му . Тя е имала направление север-юг и е преграждала достъпа до полуострова от запад. Била е изградена от местен камък със спойка от бял хоросан. Ширината й е 2,10 м.  Основата й е изградена от камъни, някои от които с големи размери. Строителите на крепостта са използвали новаторска за времето си техника за градеж, наречена Опус микстум (Opus mixtum). Това е техника в строителството, при която се редуват хоризонтални ивици от opus reticulatum и opus latericium. Целта на тези техника е да се избегне напукване и разрушаване. Единият петредов пояс от тухли образува надосновен цокъл и във височина (на 1,50 - 1,60 м над основата). В структурата на крепостния зид е констатиран втори пояс - също пет-редов. Спойката е от хидрофобен хоросан с късчета мляна керамика. Стените, изградени с opus reticulatum имат тенденцията да се разрушават диагонално, но чрез вмъкването на хоризонтални пояси от opus latericium, структурните поражения при напукване се редуцират значително. Използваната техника прави големите сгради по-устойчиви на земетресения. Находките от плоско прозоречно стъкло от територията на крепостта свидетелстват, че сградите са били с остъклени прозорци. 

· Кули: По стената на крепостта са се издавали две полукръгли кули за наблюдение, между които се е намирала главната порта на крепостта. Кулите са разположени  на 28 м една от друга, като и двете кули са напълно еднакви: правоъгълни, с външни размери 8 х 8 м. Във външните им лица има значително по-широки тухлени пояси (при северната - 9 реда; при южната - 11). Подподовото пространство на кулите е използвано за склад. Първоначално кулите са имали правоъгълна форма, а по-късно са преустроени и удебелени. Кулите са изградени от добре оформени каменни блокове, подредени в правилни редове, със спойка от бял хоросан и обмазване на фугите. Същият градеж се наблюдава при страниците на входа на кулата.

· Ров: Отвън стената е била подсилена с ров. Във вътрешността на крепостта са разкрити основите на църква с три апсиди, градени от ломен камък и тухли. 
Животът в крепостта през ранновизантийската епоха е продължил от първото-второто десетилетия на VI в. до първите десетилетия на VII в. - най-късните монети от този период са на император Фока (602-610).

· Средновековни поправки на стената: Античната крепостна стена през Средновековието е претърпяла преустройства: запушване на крепостната порта, разполагала се първоначално между кулите; преизграждане на вътрешното (вероятно и на външното лице); надзиждане във височина на южната крепостна кула. Поправките са направени с бял хоросан. За времето на поправките засега се съди единствено по намерената пред вътрешното лице на зазиданата порта следреформена монета на Алексий I Комнин. Най-значителен средновековен пласт (на места над 0,70 м до около 1 м) може да се свърже с времето от края на XI-XIII в. Датировката, предложена въз основа на луксозните вносни изделия се потвърди от намерените през 2008 г. монети на императорите Алексий I Комнин (1092-1118) и неговия наследник Йоан II Комнин (1118-1143). Просперитетът на селището вероятно е свързан с транзитна морска търговия.

· Хронологически следващият етап на обитаване се отнася към периода XIII – XIV в.. Вероятно с него са свързани някои ремонтни дейности по фортификацията - поправки на куртината и удебеляване на кулата. На терена те са отбелязани с масивни струпвания от ронлив бял, силно песъклив хоросан, непосредствено до вътрешното лице на стената, които показват, че ходовото ниво е повдигнато до (на места малко над) горния край на първия тухлен пояс. Че това е станало именно през този период свидетелстват няколко фрагмента от характерната за района през XIII - XIV м. керамика с украса в техника сграфито, попаднали в пласта, съответстващ на тези хоросанови струпвания. По същото време кулата е пригодена за обитаване, за което се съди по частично запазеното огнище и небрежно изградена настилка в югоизточния ъгъл. Покрай вътрешното лице на стената през ХІV в. се развива грънчарско производство - под проучената през 2007 г. пещ за изпичане на съдове е установена друга, вероятно от същия тип. 

· Епохата на Възраждане  За допълване картината на обитаването на днешния п-ов Урдовиза допринася намирането на артефакти, показващи наличието на живот на това място през XVIII (евентуално началото на XIX в.). Засега това са отделни фрагменти от глазирани съдове и характерни фрагменти от лули. Те се откриха непосредствено под повърхностния пласт в запълването на южната кула. Подобни бяха намерени при обхожданията през пролетта на миналата година и на възвишението южно от устието на р. Караагач. Те са напълно синхронни на проучвания потънал кораб в южния Китенски залив.

7. Литература:

Мегалитите в Тракия. ТІІІ, част 2. С., 1982, 451-454.

М. Даскалов, Кр. Панайотова 2008, 460-462

8. Статут на обекта: паметник с национално значение

9. Връзката на обекта с други обекти от региона. 

Крепоста Фармакида; крепостите на Маслен нос и крепостта Вълчанове кале.
10. Потенциал на обекта за развитието му като туристическа атракция: Обектът е с голям потенциал за развитие като туристическа дестинация. Той се намира до голяма пътна инфраструктура пътя – Бургас- Созопол - Царево. От тук преминава целия туристически поток към най-южните части на българското Черноморието. 

Обектът е в непосредствена близост с курортния град Китен, както и с един от големите установени туристически центрове какъвто е Созопол. Обектът е преминал реставрация и консервация и е достъпен за посещение целогодишно. 

11. Други забележителности в близост до обекта: 

12. Историческа значимост на обекта: 

Как се е наричало селището в античната епоха? В едно изследване на Черноморския път по Певтингеровата карта, се посочва, че римската пътна станция Буатикум трябва да се локализира при развалините на Китенския полуостров. Името Урдовиза обаче спада към тракийските поселищни имена, образувани с корен νϊζ3, които се срещат в две области на Черноморска Тракия. Първата е районът около Варна, където са Καραβνζία (при с. Балата) и Βιζονε — тази територия се населява от племето χροβυζοι. В Югоизточна Тракия са Βυζιά, Βυζανθ-η и Урду- виза. Ще допълним, че в българската част на Странджа, близо до някогашната Урдовиза, съществува днес село Визица. Селището според изследователите спада към малкото странджански села, чието население не е сменено поне от последните векове на средновековието, преди края на Втората българска държава. Изследователите - езиковеди дават значение Горна Бизия’, т. е. дават на представката ’кара’ значение ’горен’, ’горе’. В такъв случай името на кробизите, като „горни бизи“. Тогава Урдовиза ще означава Долна Бизия и ще трябва да се мисли, че в определен засега неизвестен хронологически интервал в Югоизточна Тракия трябва да се разположи едно неизвестно досега на историческата география племе „долни бизи“. При всички случаи независимо от значението на името засега е ясно, че в античността селището на Китенския полуостров е носило едно чисто тракийско име, спадащо към най-древните тракийски поселищни имена. Обстоятелството, че и през средновековието българското пристанище е носило античното тракийско име, а не наложеното от римляните име Буатикум, свидетелствува, че както на много места в България местното тракийско население е пазило ревниво своята самобитност, а също така и за това, че въпреки варварските нашествия при идването на българо-славянските заселници, в района е съществувало тракийско население, което е погълнато и претопено от пришълците и което ни е дало част от своите топоними на района.

При всички случаи независимо от значението на името засега е ясно, че в античността селището на Китенския полуостров е носило едно чисто тракийско име, спадащо към най-древните тракийски поселищни имена. Обстоятелството, че и през средновековието българското пристанище е носило античното тракийско име, а не наложеното от римляните име Буатикум, свидетелствува, че както на много места в България местното тракийско население е пазило ревниво своята самобитност, а също така и за това, че въпреки варварските нашествия при идването на българо-славянските засел¬ници,в района е съществувало тракийско население, което е погълнато и претопено от пришълците и което ни е дало част от своите топоними на района.

Крепостта Урдовиза е описвана в италианските морски и навигационни помагала, както и в гръцко навигационно помагало от ХV в.
Крепостта при Ахтопол
1. Номер на обекта: BG 13 В
2. Наименование на обекта: Крепостта при Ахтопол (Агатополис, Гатополи, Гастополи,  Актепол, Агатополи, Ахтемболи, Бургтимун)
3. Административна принадлежност
· Държава: България

· Област: Бургаска

· Община: Царево

· Населено място (землище): град Ахтопол

4. Местоположение: 
· Местност: съвременният град Ахтопол

· Координати:

N 42. 101587   E 27. 94315   - N 42. 100432   E 27.944477  N 42.101606  E 27.947625 
N 42.104264  E 27. 945919 -  център N 42.101868  E 27.945458 

· Географско описание на обекта: на полуостров с посока, който се издава на север, североизток със стръмни брегове. От юг е заливът Ахтопол, който от юг е ограничен от носа Св.Яни.  НВ 20 м

· Разстояние и посока от центъра на селището до обекта:  обектът е в чертите на съвременния град Ахтопол
5. Достъпност 
· Повърхност: застроена
· Пътна инфраструктура до обекта:  асфалтов път

6. Подробно описание на обекта

На полуострова, на мястото на днешния град Ахтопол е съществувало значително антично и средновековно селище. 

· Крепостна стена и кули: Античната крепостна стена е изградена в края на ІV-началото на V-VІ в., като през този период има значителни поправки. Тя е вървяла по ръба на скалистия бряг на полуострова, издигнат около 20 м над морското равнище. Стената е имала дебелина от 1,5 до 2 м. Лицевият й градеж е от полуобработен местен камък и четириъгълни римски тухли в опус микстум (по два реда тухли на приблизително равни интервали). Пълнежът е от римски бетон (дребни камъни и морска баластра, здраво споени с хоросан). Вероятно височината на стената е не по-малко от 7-8 м, а на югозападната страна (към сушата) вероятно 8-10 м. На много места между къщите на съвременния град стърчат съборени грамадни откъси от стената, които позволяват най-общо да се проследи ходът й.  Общата обиколка на заграденото укрепено пространство е около 800-850 м. В най-издадената към морето североизточна част полуострова извън чертите на крепостта е оставала открита скална тераса с площ около 3 дка.

· Кули: Стената е била подсилена с кули от които до сега са разкрити три. Западната кула е с ориентация югозапад – североизток. Тя е с правоъгълен план и дебелина на стените 1,80 м, с външни размери 5х8 м и ширина на входа 0,80 м. Вероятно на югозападната страна е била главната порта на крепостта; порти е имало и към пристанището на юг и към скалната тераса на североизток. 
На територията на крепостта се извършват археологически разкипки.

· Тракийската крепостна стена от която на територията на Ахтопол са разкрити отделни участъци е градена от големи камъни на калова спойка. Изграждането й се отнася към ІІ в.пр.Хр.(?)

7. Литература:

Странджа. Древност и Съвремие. С., 1990, 145.

М. Гюзелев. Западният Понт между Емине и Босфора през първото хилядолетие Пр. Хр. Бургас 2009, 269-271.

8. Статут на обекта: 
Паметник с национално значение

9. Връзката на обекта с други обекти от региона. 

С Укрепения владетелски дом в м. Голата нива край с. Синеморец.

10. Потенциал на обекта за развитието му като туристическа атракция: 

Обектът има голям потенциал за развитие след проучването и реставрацията му.

11. Други забележителности в близост до обекта: 

Укрепения владетелски дом край с. Синеморец; Музей на котвата в Ахтопол

12. Историческа значимост на обекта:

При Константин Велики (306-337 г.) крепостта попада в провинция Хемимонд и преживява стопански възход.  През VІ в. градът има мощна крепостна стена и е център на едноименна епархия. Стената многократно е възстановявана през Средновековието, защото на два пъти е разрушавана в резултат от страховити земетресения, което особено добре личи по рухналите на места стени и кули.

Крепостните съоръжения са били разрушени през ХVІІ в. 

Материалите от разкопките се намират в Музейна сбирка в Гръцкото училище в Ахтопол;  ИМ-Царево; РИМ-Бургас; НИМ-София.
Крепост „Калето” в землището на с. Сливарово
1. Номер на обекта: BG 23 В
2. Наименование на обекта: Крепост „Калето” (Кладарското кале, Кладарското кале) в землището на с. Сливарово (Кладара)
3. Административна принадлежност

· Държава: България

· Област: Бургаска

· Община: Малко Търново

· Населено място (землище): с. Сливарово

4. Местоположение: 

· Местност: м. Градището

· Координати:

N 41.959997  E 27.671653 ;    N 41. 957125   Е 27.671073;   N 41.958306   Е 27.670301

N 41.958290   Е 27.671932             център  N 41.958290     Е 27.671116 

· Географско описание на обекта:

Крепостта е разположена на издигнат стръмно около 60 м над долината на р. Резовска полуостров, почти напълно затворен от голям, обърнат на юг завой на реката. Единственият достъп е от север, където седловината в най-тясната част на провлака е сравнително ниска и стръмният склон към крепостта осигурява добра естествена защита. НВ 234 м

· Разстояние и посока от центъра на селището до обекта: 
-от центъра на Сливарово: на 1,1 км югоизточно от селото
5. Достъпност 
· Повърхност: обрасла с храсти и дървета – дъб  и цер
· Пътна инфраструктура до обекта:  1,8 км черен път от които 400 м стабилизиран

6. Подробно описание на обекта: 

Крепостта заема платовидната горна част на възвишението. Крепостната стена върви по горния ръб на най-стръмната част на склона и огражда пространство с овална форма и приблизителни размери 100 х 200 м. Градежът на крепостната стена е от ломени камъни със спойка от бял хоросан. Дебелината й е 1 м. Лицата на стената са от плътно прилягащи дялани камъни с различна форма и големина в неправилни редове. Във вътрешността теренът продължава да се издига; на най-високата точка има основи от разрушена каменна постройка. На много места във вътрешността по повърхността се срещат обработени каменни блокове с различни размери. От север е разположен тесен вход за пешеходци, чийто стръмен подход е частично изсечен в скалата – през няколко разсечени скални блока. Източно от входа се намира кула- градежът на която е бил ломени камъни със спойка от хоросан със счукана тухла. Вход за превозни средства (каруци и антични колесници) се намира в югоизточната част на крепостта, той е свързан с път, водещ към реката.

В средата на северния склон, на около 50 м под крепостната стена билото е преградено с втора стена, оформена отчасти от скални блокове и отчасти иззидана от големи ломени камъни без следи от хоросан. 

Крепостта е изградена през ІV в. На обекта се откриват материали:

· от втората фаза на ранножелязната епоха (VІІІ-VІ в.пр.Хр.).

· от елинистическия период ІV до края на І в.пр.Хр., когато на това място е имало селище.

· Крепостта е изградена и обитавана през ІV в. 

· Обектът е заселен отново през средата и втората половина на VІ в. Опожарен е при управлението на Юстин ІІ и София (565-578г.).

· Следващите данни от обитаване датират от ХІ в. и обитаването трае до 1300 година. Крепостта е поправяна и използвана през този последен средновековен етап.

7. Литература:

Странджа. Древност и Съвремие. С., 1990, 165.

Л. Вагалински, С. Александрова, И.Иванова, И. Чолаков, Д. Харбалиева. Антично селище край село Сливарово, Малкотърновска. - В: Археологически открития и разкопки през 2010 г. София, 2011, 372-374.

8. Статут на обекта: 
Паметник с регионално значение

9. Връзката на обекта с други обекти от региона. 

С крепостите по хълмовете над река Резовска.

10. Потенциал на обекта за развитието му като туристическа атракция: 

След археологическо проучване, реставрация и консервация на обекта, той има потенциал да бъде включен в туристическа дестинация.

11. Други забележителности в близост до обекта: 

Тракийско скално светилище в м. Ватралова поляна, с изсечени в скалата каменни кръгове с диаметър 10-15 см; трикорабната базилика „Св. Панталеймон” – в южния край на селото. 

12. Историческа значимост на обекта:

Няма данни за обекта в историческите извори.

Материалите от разкопките се намират в ИМ М. Търново.
Тракийски архитектурно - археологически комплекс в м. „Мишкова нива”, край Малко Търново

1. Номер на обекта: BG 24 В
2. Наименование на обекта: Тракийски архитектурно-археологически комплекс в м. „Мишкова нива”, край Малко Търново
3. Административна принадлежност
· Държава: България

· Област: Бургаска

· Община: Малко Търново

· Населено място (землище): град Малко Търново

4. Местоположение: 
· Местност: м. Мишкова нива (Бъчварова колиба)
· Координати:


N 41. 957934  E 27.500629;    

· Географско описание на обекта: Обектът е разположен на югоизточния склон на Голямото градище, на левия бряг на Делиевската река, на заравнен терен с лека денивелация на юг към руслото на река Резовска, която заобикаля обекта от юг и изток.

· Разстояние и посока от центъра на селището до обекта: 

-от центъра на Малко Търново: 3 км югозападно от града 

5 Достъпност 

· Повърхност: обрасла с треви
· Пътна инфраструктура до обекта:  1 км асфалт от М. Търново и около 2,5 км черен стабилизиран път.

6. Подробно описание на обекта: 

Археологическият комплекс включва гробница с монументална крепида. Той е проучен частично през 1981 г. Гробницата е куполна. Изградена е от големи местни мраморни блокове свързани със скоби, без спойка. Долу камерата е била цилиндрична, а горната част на кошеровидния купол е била оформена с характерни клиновидни блокове. Камерата е с диаметър 2,70 м. Обърнатият на югозапад дромос е с дължина 5,30 м, ширина 1,47 м и височина 1,85 м. Той е бил покрит с полуцилиндричен свод. Почти в средата на дромоса е долепена странична правоъгълна камера, изградена от ломени камъни на кал с бяла хоросанова замазка от вътрешната страна; тя е била покрита с две големи хоризонтални мраморни плочи. Камерата е с размери 2,10 х 1,40 м. Настилката в камерата и дромоса е направена от големи неправилни блокове с дебелина между 0,25-0,30 м.

Във фасадните блокове полуцилиндричният свод на дромоса е подчертан с концентрични пластични пояси, а над входа е бил поставен богато профилиран триъгълен фронтон с релефни изображения на щит, копие и вдигнати с дланите напред ръце в триъгълно поле и полупалмети в антефиксите. Фронтонът е с дължина 2,62 в и височина 1,34 м.

Могилата е оградена с монументална крепида от големи мраморни блокове в три реда с обща височина 1,80 м и диаметър 23 м. Концентрично на външната крепида - има втора вътрешна крепида – градена от ломен необработен гранит с диаметър 17 м. 

От този обект в Малко Търново са пренесени жертвеници с посещение на Аполон Авлариок, на Дионис и Зевс, плоча с посвещение на Херакъл.

В югозападното подножие на могилата, почни срещу входа на гробницата е разкрита площадка (настилка) от големи мраморни плочи, върху и около които са разхвърляни големи мраморни блокове. Наоколо са пръснати и фрагменти от няколко разбити мраморни корита. Има сведения за съществуването на античен водопровод с глинени тръби, спускащ се от склона на Голямото градище в направление към могилата. 

На база на откритите материали и начина на изграждане на гробницате нейното датиране се отнася към ІІ-ІІІ в. 

7. Литература:

Странджа. Древност и Съвремие. С., 1990, 159.

М. Русева. Тракийска култова архитектура. Ямбол, 2000.

8. Статут на обекта: паметник с национално значение

9. Връзката на обекта с други обекти от региона. 

С крепостта „Голямото градище” и крепостта „Калето”; с некропола в м. Пропада.

10. Потенциал на обекта за развитието му като туристическа атракция: 

Обектът, след неговата реставрация, е с много голям потенциал за развитието му като туристическа атракция. 

11. Други забележителности в близост до обекта: 

С крепостта „Голямото градище” и крепостта „Калето”.

12. Историческа значимост на обекта:
Култовият комплекс в м. Мишкова нива е играел първостепенна роля в религиозния живот на тракийските племена от цялата планина. Материалите от обекта се намират в ИМ в М.Търново
Некропол с цистови гробове в м. Пропада край Малко Търново

1. Номер на обекта: BG 26 В
2. Наименование на обекта: Некропол с цистови гробове в м. Пропада край Малко Търново

3. Административна принадлежност

· Държава: България

· Област: Бургаска

· Община: Малко Търново

· Населено място (землище): град Малко Търново

4. Местоположение: 

· Местност: м. Пропада (Сушица)
· Координати:

N 41. 983904  E 27.484585;    N 41. 982939  Е 27.484456;   N 41.982245   Е 27.489317

N 41.983075   Е 27.489360    център  N 41.983250     Е 27.486988 
· Географско описание на обекта: Некрополът е разположен на езика на рид с направление запад-изток (с денивелация на изток); между две дерета, който се вливат на изток в река Сушица. Езикът е заобиколен от север с доминиращи хълмове „Големият и Малкият Волог”. НВ 400-470 м

· Разстояние и посока от центъра на селището до обекта: 
-от центъра на Малко Търново: 2,5 км югозападно от града 

5. Достъпност 
· Повърхност: обрасли с треви габър
· Пътна инфраструктура до обекта:  3,5 км асфалт и следват 200 м обозначена пътека до началото на некропола

6. Подробно описание на обекта: 

Могилен некропол, състоящ се от над 50 могили с цистови гробове и монументални гробни съоръжения. Некрополът се проучва от 1999 г.

Цистовите гробове са разположени предимно под могилни насипи, но има и такива вкопани между могилите. Могилните насипи са с малки размери - височина от 0,50 до 1,50 м и диаметър между 6 и 9 м. Гробните съоръжения са изградени от местен мрамор, като някои от плочите са прецизно обработени. Покривните плочи на гробовете са 3 или 4 на брой, а могилният насип над тях е между 10 – 30 см. Средните им размери са: дължина около 2 м и ширина между 80 и 1 м. В 85% от случаите в цистовите гробове е полагано повече от едно тяло, като броят на погребаните в един гроб достига до 9 индивида. Костите на последния погребан се намират в центъра на гроба, а тези от предходните са разположени, спрямо него, предимно  покрай лявата стена на гроба. В повечето случаи на черепите се отделя по-особено внимание и се наблюдава грижливата им подредба. В 90% от проучените гробове гробният инвентар е разположен от дясната страна  на погребания (когато материалът е in situ). В някои от могилите има повече от един гроб. Изграждането на вторични гробове, които се намират почти плътно до основния гроб в могилата, може да се обясни с бързата смърт на някои от близките в семейството, когато не е било възможно полагането  на тялото в изградения по-рано гроб, т.к. тялото на по-рано починалия още не е разложено. 

Като цяло самата архитектура на могилите с цистови гробове (с повече от един погребан в тях) навежда на мисълта за умишленото й изграждане по начин, позволяващ те да бъдат използвани като семейни гробни съоръжения. Така, например, малкият могилен насип, покриващ гроба, е лесно отстраним и лесно възстановим. Покривните плочи са направени с по-малки размери, за да могат по-лесно да се отварят и затварят. За сравнение при гробовете с едно погребение покривните плочи са от една до три на брой и са много по-масивни,  което може да се обясни с идеята гробното съоръжение да не бъде отваряно повече.

Периодът на изграждане на цистовите гробове е ІІІ-ІV в.
7. Литература:

Агре. Археологически разкопки на могили в м. Пропада край Малко Търново. – В: Археологически открития и разкопки през 1999-2000 г. София, 2001, 65-66.

Д. Агре. Археологически разкопки на могили в м. Пропада край Малко Търново. – В: Археологически открития и разкопки през 2001 г. София, 2002, 71-72.

Д. Агре. Археологически разкопки на могили в м. Пропада край Малко Търново. – В: Археологически открития и разкопки през 2002 г. София, 2003, 75-76.

Д. Агре. Археологически разкопки на могили в м. Пропада край Малко Търново. – В: Археологически открития и разкопки през 2003 г. София, 2004, 87.

Д. Агре. Археологически разкопки на могили в м. Пропада край Малко Търново. – В: Археологически открития и разкопки през 2004 г. София, 2005, 148-150.

Д. Агре. Семейни гробни съоръжения от територията на Централна Странджа (І хил. пр. Хр. - ІV в. сл. Хр.). – В: Земите на България люлка на тракийската култура, т. ІІ. С., 2005, 104-109.

Д. Агре, Д. Дичев. Могили от римската епоха в Централна Странджа. – ИНИМ, том ХV, 2005,  43-74.

8. Статут на обекта: 
Паметник с национално значение

9. Връзката на обекта с други обекти от региона 

С крепостта „Голямото градище” и крепостта „Калето”; с култовия обект в м. Мишкова нива.

10. Потенциал на обекта за развитието му като туристическа атракция: 

Обектът е с много голям потенциал за развитието му като туристическа дестинация. На практика, некрополът в м. Пропада се явява единственият на територията на България обект, в който са представени почти всички възможни типове гробни съоръжения от римската епоха откривани до сега. На този етап съществуващата инфраструктура до Пропада е най-добрата до археологически обект на територията на Малкотърновска община, което съществено спомага за лесното превръщане на некропола в първостепенна  културно-туристическа дестинация. 

11. Други забележителности в близост до обекта: 

Некрополът се намира на територията на Парк Странджа. На около 2 км западно се намира природният резерват „Витаново” в който се намира Братановата пещера.

12. Историческа значимост на обекта:

Материалите от разкопките се намират в ИМ Малко Търново
Крепост „Голямото кале” край с. Младежко

1. Номер на обекта: BG 32 В
2. Наименование на обекта: Крепост „Голямото кале” край с. Младежко (Карамлък, Темна река)
3. Административна принадлежност
· Държава: България

· Област: Бургаска

· Община: Малко Търново

· Населено място (землище): с. Младежко

4. Местоположение: 
· Местност: м. Вирът (Студената вода)
· Координати:

N 42. 151630  E 27. 353305;    N 42.151137   Е 27. 352854;   N 42.149689   Е 27.356073
N 42.150834   Е 27.356631    център  N 42. 150612    Е 27. 354721

· Географско описание на обекта: Крепостта е разположена в източния край на високо платовидно било с формата на език, заградено от север, изток и юг от долините на реките Близнашка и Сулуксу, които се сливат в подножието му и дават началото на р. Младежка. Езикът е с направление северозапад-югоизток. НВ 301 м 
· Разстояние и посока от центъра на селището до обекта: 

-от центъра на с. Младежко: 1 км западно от селото

5. Достъпност 
· Повърхност: обрасла с гора – дъб  и цер

· Пътна инфраструктура до обекта:  850 м асфалт и 300 м пътека

6. Подробно описание на обекта: 
Обектът представлява остров с приблизителна денивелацвя от нивото на реките около 150 м. 
В план крепостта им неправилна овална форма. Тя е заградена на изток, юг и запад с крепостна стена.На север крепостта е естествено защитена от отвесния скален бряг на река Близнашка. Заградената площ е 41,5 дка.
· Крепостна стена: Стената е изградена от едри ломени камъни, които оформят двете лица, и пълнеж от дребни камъни. Дебелината й навсякъде е еднаква 0,90 м. Никъде в стената не е употребяван хоросан. Крепостта има два срещуположни входа- единият на изток и другият на запад и двата са фланкирани от едната си страна с кула. На запад, където по билото има естествен достъп до крепостта, стената е двойна, като пред основната минава друга. В същата посока билото е пресечено на още две места с преградни крепостни стени и по тази причина общата заградена площ достига 80 дка. 

· Кули: На разстояние от 40 до 85 м една от друга на крепостната стена са изградени правоъгълни кули, издадени навън, личат следи от общо 10 кули. 

· Във вътрешността на крепостта, на южния и югоизточния скат, върху една площ от около 100 дка, има ясно изразени следи от по​мещения. 

На крепостта са извършвани археологически разкопки и на база на откритите материали изграждането й се датира в ІV в.

7. Литература:

Георги п. Аянов. Малко Търново и неговата покрайнина. Бургас, 1939, 154.

П. Делирадев. Принос към историческата география на Тракия. Т. І. София, 1953, 164.

Мегалитите в Тракия, част ІІ. Том ІІІ, София 1982, 378-388.

Странджа. Древност и Съвремие. С., 1990, 164.

8. Статут на обекта: 
Паметник с регионално значение

9. Връзката на обекта с други обекти от региона. 

С „Малкото кале” в землището на с. Младежко; 

10. Потенциал на обекта за развитието му като туристическа атракция: 

След проучването на крепостта тя е с голям потенциал за превръщането й в туристическа атракция.

11. Други забележителности в близост до обекта: 

Пещери в района на селото, най-голяма е пещерата  „Младежко”; Входът на една от тях се намира в заградената площ на крепостта, извън вътрешната крепост; аязмо – известно с лековитата си вода, почитано от местното население на 15 август-денят на „Св. Богородица” 

12. Историческа значимост на обекта:

Материалите от обекта са в РИМ Бургас
Описания на обекти от Средновековната епоха
Крепостта „Малкото кале” до с. Равадиново
1. Номер на обекта: BG 05 В
2. Наименование на обекта: Крепостта „Малкото кале” до с. Равадиново

3. Административна принадлежност

· Държава: България

· Област: Бургаска

· Община: Созопол

· Населено място (землище): с. Равадиново

4. Местоположение: 

· Местност: крепостта е разположена на малко заравнено плато на източното разклонение на връх Кале баир.  

· Координати:

N 42.338662   E 27. 679482; N 42. 338995   Е 27.681843;    N 42. 337663   Е 27.682079

N 42. 337251   Е 27.679847   център  N 42.338202     Е 27.680748  НВ 280 м
· Географско описание на обекта: 

в югоизточния край на хребета Караман в Меден рид  и на 4 км от морския бряг при лагуната Алепу. 
· Разстояние и посока от центъра на селището до обекта: 
-от центъра на с. Равадиново: на около 5 км южно от село Равадиново.

5. Достъпност 

· Повърхност:   цялата площ на крепостта е обрасла с дъб, бор

· Пътна инфраструктура до обекта:  на разстояние от 400 м до обекта стига черен път от с. Равадиново, след което се минава през залесен терен – пеша.

6. Подробно описание на обекта:

Заградената площ е около 4 дка и има неправилна овална форма, издължена в посока изток-запад. Крепостната стена следва очертанията на платото, включвайки венеца от големи каменни валуни и материкови скали. Тя е изградена от ломен камък, без спойка и без стремеж към подравняване на редовете. Входът се намира в тесния проход между два валуна с височина 6 м в югоизточния край на крепостта. При археологическите проучвания на крепостта през 1973 г. са разграничени четири културни пласта. 

· Първият се отнася към началото на ранножелязната епоха (ХІ-ІХ в.пр.Хр.). Откритите са жилища стените на които в долната си част са били изградени от кирпич и плет, измазан с изпечена глина  и някои имат подове, измазани с добре огладена и изпечена глина. Жилищата са вкопани в материка и са заградени с ломени камъни със средна големина. При изграждането им са използвани и големите естествени скали. Имат правоъгълна форма, заоблени ъгли, дължина 2,20-2,80 м и ширина до 2,0 м.

· Вторият културен пласт е от VІ-V в.пр.Хр. Характерът на жилищата остава непроменен; запазва се и приемствеността в планировката  на селището. 

· Третият културен пласт е от края на ІV до средата на ІІ в.пр.Хр. Вероятно към края на ІV в.пр.Хр. е била изградена главната крепостна стена. Площта на селището нараства и то излиза извън границите на крепостта. Разкрити са жилища и богати материали. Крепостната стена (с ширина 1,80 до 2,80 м е от ломен камък без спойка). Към средата на ІІ в.пр.Хр. крепостта била напусната вследствие на опожаряване.

· Четвъртият културен пласт е от ІV-VІ в; той съответства на последния етап от обитаване на крепостта.

7. Литература: 

Братя Шкорпил. Черноморското крайбрежие и съседните подбалкански страни в Южна България. Археологически изследване – Сб. НУ, кн. 4, 1891, 145.

П. Делирадев, Принос към историческата география на Тракия, т. I. София, 1953, 81.
Мегалитите в Тракия т.ІІ. С.,1976, 131-155;  

Мегалитите в Тракия т. ІІІ, част 2. С., 1982, 360-390.

8. Статут на обекта: 
С местно значение

9. Връзката на обекта с други обекти от региона. 
Вероятна връзка с другите укрепления на рида Меден рид и предполагаема връзка с Аполония.

10 Потенциал на обекта за развитието му като туристическа атракция: 
Трудно достъпен обект, отдалечен е от съществуващата инфраструктура. Обектът може да представлява интерес са любители на археологическото минало.

11. Други забележителности в близост до обекта: 
Устието на река Ропотамо и природен резерват „Ропотамо”.

12. Историческа значимост на обекта: 

Няма исторически сведения за обекта, но богатите му пластове говорят за един голям период на обитаване от ХІ до ІІ в. пр.Хр. След прекъсване животът на обекта е възобновен през ІV до VІ в. сл.Хр. 
Крепост „Градището” край с. Българи
1. Номер на обекта: BG 18 В
2. Наименование на обекта: Крепост „Градището” край с. Българи
3. Административна принадлежност

Държава: България

Област: Бургаска

Община: Царево

Населено място (землище): с. Българи

4. Местоположение: 

· Местност: м. Градището, на територията на парк „Странджа”
· Координати:

N 42.131026   E 27.732456;    N 42.129825   Е 27.732252;   N 42.129467   Е 27.735160

N 42.130334   Е 27.735299    център  N 42.130111     Е 27.733969 

· Географско описание на обекта: Крепостта е разположена на естествено укрепено място – хълм, доминиращ над околността. От юг и запад хълмът е стръмен, а от север е почти вертикална пропаст, хълмът е  най-достъпен от изток. НВ 251,10 м

· Разстояние и посока от центъра на селището до обекта: 
-от центъра на с. Българи: 4,700 км североизточно от селото 

5.  Достъпност 
· Повърхност: обрасла с храсти и дървета – дъб  и цер
· Пътна инфраструктура до обекта:  Обектът е достъпен с кола или пеш. Пътят е добре отъпкан; 4 км източно от крепостта е стабилизиран, 2,0 км - асфалт.

6. Подробно описание на обекта: 

 От крепостта при археологически разкопки през 2003 г. са проучени част от крепостните стени, помещения от вън до стената, църква.

· Крепостните стени заграждат площ от около 11 декара. Те следват билото на хълма и имат елипсовидна форма. Крепостната стена е изградена от ломени камъни, без никаква спойка и в opus implectum. Двете лица на стената са оформени от камъни с различна големина (от север са най-големи), наредени плътно един до друг в сравнително прави редове; между тях се намира пълнеж от по-дребни камъни. Стената има запазена  височина  до 1,50 м и  ширина от 2,80 до 3,0 м. Основите и са положени директно върху скалите (от север). 

· Пред стената от север са разкрити контрафорси. Те се издават с 25 см от лицето на стената и са с ширина 0,70 м. Във височина, всеки ред е изграден от  по два камъка. 


· Църква: Вторият етап на използване на крепостта е в периода ХІ-ХІІ век. През това време, на най-високото място в крепостта е изградена малка църква. Основите на църквата лежат върху пласт от късната античност. Църквата се отнася към групата на еднокорабните едноапсидни църки без притвор и представлява малка постройка с правоъгълен план. Тя е с полукръгла апсида. Олтарното пространство не е архитектурно отделено от кораба.Приблизителни размери на по-голяма част от камъните използвани за градеж варират около 0,20-0,30 м ширина и дължина от 0,30 до 0,40 м. Църквата е с размери: дължина 12,75; ширина 6,0 м.

· Помещение пред западната крепостна стена: Помещението е запазено в един ред камъни и височина  около 0,25 м. Изградено е от ломени камъни с две лица и пълнеж от по-дребни по средата. Северната стена на помещението е долепено на фуга към външното лице на крепостната стена. В СИ ъгъл запазената височина е 0,50 м.  Размери на вътрешно пространство – дължина 6,0 м; ширина 2,10 в северния край и 2,0 м в южния. Входът е от южната страна. Той е широк 0,90 м. В това помещение не са открити никакви по-ранни материали. Откритите находки позволяват изграждането му да се отнесе към ХІ-ХІІ век и да се свърже с втория период на използване на крепостта.

Крепостта е издигната в началото на VІ век, като може би строежът е започнал при Анастасий (491-518) или Юстин І (518-527), когато се строят значителен брой крепости. Тя е влизала в системата на третата преградна линия, оформена в Странджа, която е един от съществените елементи във византийската отбрана. Крепостта не е обитавана продължително, а само в момент на остра заплаха.Тази остра заплаха  може да се отнесе към периода от последната третина на VІ в. а именно от 578 г.и с известни прекъсвания продължават през 581 г., кога са големите славяно-аварски нападения на Балканския полуостров и през Дунава нахлуват над 100 000 славяни, довело до опустошаването на Тракия и на много други земи от Балканския полуостров.
Вторият етап на използване на крепостта е в периода ХІ-ХІІ век.
7. Литература:

Д. Агре. Археологически разкопки на крепостта „Градището“ край с. Българи, община Царево. - В: Археологически открития и разкопки през 2003 г. София 2004, 151-152. 

8. Статут на обекта: 
Паметник с национално значение

9. Връзката на обекта с други обекти от региона 

С крепостта „Калето” в землището на с. Кондолово; с крепостта “Голямото кале” край с. Младежко, Малкотърновска община.

10. Потенциал на обекта за развитието му като туристическа атракция: 

Обектът има голям потенциал за развитие след реставрацията му.

11. Други забележителности в близост до обекта: 

„Мързовското кале” край с. Кондолово на около 800 м северозападно от другата страна на реката Трионска река;

с. Българи – развита туристическа атракция – център на нестинарството в България; включен в листата на ЮНЕСКО

12. Историческа значимост на обекта:

Крепостта е част от отбранителната система на столицата на Византия – Константинопол – (Истанбул).
Раннохристиянски и средновековен манастирски комплекс край с. Воден

1. Номер на обекта: BG 36 Y
2. Наименование на обекта: Раннохристиянски и средновековен манастирски комплекс край с. Воден, Боларовска община
3. Административна принадлежност

· Държава:- България

· Област: Ямболска

· Община: Болярово

· Населено място (землище): с. Воден

4. Местоположение: 

· Местност: м. „Разкопки” 
· Координати:

N 42.050893  E 26.912397;    N 42.050338   Е 26. 913097   N 42. 050844  Е 26.913719

N 42.051353 Е 26.913105    център  N 42.050746    Е 26. 913153
· Географско описание на обекта: Разположен е в края на език с направление юг-север. От изток е заобиколен с дере – десен приток на Воденска река; на 400 м западно на съседен хълма е „Малкото кале” – крепост от периода X –XII в. и на 800 м от местността „Друма“. НВ 340 м 
· Разстояние и посока от центъра на селището до обекта: 
-от центъра на с. Воден: 2,9 км югоизточно от селото

5. Достъпност 
· Повърхност: обрасъл с трева

· Пътна инфраструктура до обекта:  3,4 км черен стабилизиран път

6. Подробно описание на обекта: 
Раннохристиянският култов комплекс се състои от Мартирион, който по същество представлява гробница и църква, параклис, над нея. По-късно този параклис е разширен в базиликална сграда, църква.

Целият комплекс е ограден с крепостни стени и кули. Влизането в него е ставало откъм изток.

· Мартирион. Състои се от гробница и параклис над нея. Гробницата е  еднокамерна с крипта, ориентирана Запад – Изток. Използвана е естествена пещера, на която чрез допълнително иззиждане е предадена формата на гробница. Към дъното и водят 37 стъпала изсечени в скалата. Строителите са оформели три площадки. Към първия вход на гробницата водят пет стъпала, като страниците на входа са оформени с тухлен градеж. Над входа лежи голяма мраморна плоча, която е използвана в параклиса като олтарна маса. От входа към първата площадка води засводен проход-коридор, дълъг и тесен, разположен напречно на централната ос. Вляво и вдясно от входа са разположени две ниши, които всъщност представляват естествени кухини в пещерата. Нишата в ляво от входа е предназначена за гробнично ложе, а в дясно – за погребални дарове. Като строителен материал са използвани камъни и тухли. По стените е запазена част от мазилката. Тя е варова, набраздена с врязани хоризонтални и вертикални линии, наподобяващи мраморна облицовка. В средата на първата площадка е разположено стълбището към следващия вход и следващата площадка. Входът е бил покрит също от голяма каменна плоча. От входа по стълби се стига до втората площадка. Стълбището следва естественият проход на пещерата. Площадката е оформена с тухлен градеж. Следва засводен вход. От него, пак по стълби, се стига до третата площадка. От ляво на стълбището тухлена стена е укрепила прохода. Непосредствено до края на тухлената стена е иззидана площадка-олтар за възлияния. Естествената кухина на пещерата завършва при третата площадка с две галерии. Първата галерия е малка, почти кръгла ниша, кухината е с добре оформен вход, обмазан с хоросан. Втората галерия е тясна, клинообразна. Входът към нея е засводен с тухлен свод, хванат в скалите.

Безспорно гробницата е принадлежала на висш духовен глава, чийто живот е бил посветен на разпространението на християнството по тези земи.

· Над пещерата-гробница е разположена кръстовидна постройка-параклис. Централното пространство на параклиса представлява квадрат и е разположено точно над пещерата-гробница. Има четири ниши, ориентирани по главните посоки на света, обърнати и отворени към центъра. Покривът на гробницата е оформял пода на църквата. Църквата е била измазана отвътре и отвън с варова мазилка. Външната мазилка е набраздена с врязани вертикални и хоризонтални линии, наподобяващи мраморна облицовка. Характерният план на постройката над пещерата-гробница, четирите й ниши, оформящи равнораменен кръст, който се е издигал високо, дават тази постройка да се нарече мартирион – култова постройка, в която са се съхранявали мощите на висш духовен служител, чийто живот и дейност са свързани с разпространението на християнството в самият му зародиш – през IV в. на н. е. Първите християнски мисионери са били канонизирани от църквата и както ни сочат византийските извори седем от тях са били погребани с почести в подобни постройки в Тракия. За съжаление, в пещерата е влизането години наред, още от края на миналото столетие и самата местност носи името „Разкопки“, и всички следи от личността, която е била погребана там, са загубени.

Гробницата и църквата над нея възникват в средата на IV в. във връзка с разпространяването на християнството по нашите земи. През VI в. когато мартириона се е оказал тесен за богомолците, прииждащ там, комплексът е разширен.Стените на северната и южната ниши от мартериона са прорязани, за да се осъществи връзката между мартериона и новото строителство. От северната и от южната страна на параклиса са прилепени  две нови крила, завършващи на изток с апсиди. По план новата постройка прилича на базилика с три апсиди на изток и седем кораба. Като старата кръстовидна постройка с апсидата остава в центъра. Тъй като на новата постройка корабите не са ясно различими, то тя представлява базиакална постройка.

· Новото строителство представлява покрити коридори-галерии, които осигуряват за богомолците покрити площи при обикаляне на мартириона, така както изисква религиозният ритуал. В началото този ритуал е извършван под открито небе и през IV в., активната строителна култова дейност на мощната Византийска империя покрива обходните галерии. Откъм запад новата постройка има три входа, а пред тях е имало покрит портик. Цялата постройка е имала двускатно покритие, като равнораменният кръст от старата постройка, останал в центъра, отново е бил доминиращ. Пред западната фасада са били построени нови три гробници, които са свързани с християнските служители в комплекса. С построяването на базиликалната сграда е оформен подходът към нея чрез дълбок проход-вход от запад. Около входа и от двете му страни е построена оградна стена, към която се оформа манастирски комплекс, просъществувал от края на VI в. до началото на VIII в. Базиликалната сграда е стенописана в VI в. и още веднъж през XI в. Малки фрагменти от стенописи са запазени в централната апсида, в североизточният й ъгъл и на базите на колони, разделящо вътрешното пространство на 7 кораба. По запазените фрагменти можем да заключим, че преобладаващи цветове са червен, тревно зелен, тъмно син и черен. Запазени са стенописи от цоклите с характерните вълнообразни линии. По северната стена на църквата личат медальони. На няколко фрагмента е изобразено човешко око, краче. Всичко това говори за богато изписана църква. Стенописите показват, че църквата е изписана не по късно от средата на VI в.

В края на VI в. на н. е. около гробницата и църквата се оформя манастир, който продължава да съществува до началото на XIII в., когато е разрушен от кръстоносците  при походите им на изток.

· Средновековният манастир е изграден от дребни до едри ломени и речни камъни споени с бял хоросан. Дебелината на зидовете варира между 0,60 и 1,10 м. Максималната им запазена височина е 2,42 м. Външните размери на манастира са 53,50 м (изток-запад) х 43,50 м (север-юг). Установени са три етапа на преправки на обекта. С последният етап се свързват разширенията на западната порта, която се издава с 6 м пред лицето на западната стена и на едно помещение с външни размери 4,75 м (изток-запад) х 12,50 м (север-юг), което е прилепено до северната оградна стена. По време на строежът им за подравняване на редовете са използвани тухри, поставени във вертикални и хоризонтални редове. Този начин на градеж ги отличава на фона на останалата строителна техника в религиозният комплекс. Цялата застроена площ на археологическият обект е 5 дка.

Всяка от вътрешните стени на главният вход на манастира е подсилена с по 4 зидани колони. Те са разположени на сравнително еднакво разстояние една от друга и поддържат сводовата конструкция на портата на  манастирският комплекс. В отделни участъци върху зидовете е запазена варова замазка.

На южната стена на манастира са разкрити три контрафорса . Те се издават от 0,20 до 0,30 м пред лицето на крепостната стена и са широки от 0,80 до 0,90 м. 

7. Литература:

Н. Танчева. Раннохристиянска църква и гробница при с. Воден, Ямболски окръг. – Бургас, 1984.

Странджа. Древност и Съвремие. С., 1990, 179-180.

8. Статут на обекта: 
Паметник с национално значение

9. Връзката на обекта с други обекти от региона. 

С късноантичната крепост Потамукастел. Крепостта е разположена на 4,5 км южно от селото и е известна сред местното население като „Голямото кале“ и с крепостта „Малкото кале” на 2,5 км южно от селото.

10. Потенциал на обекта за развитието му като туристическа атракция: 

Обектът, заедно с „Голямото и Малкото кале” има голям потенциал за развитие като туристическа дестинация.

11. Други забележителности в близост до обекта: 

12. Историческа значимост на обекта:


В историческите извори се споменава за път, който през средновековния период е свързвал вътрешността на провинция Тракия със столицата на Византийската империя – Константинопол и е минавал непосредствено до раннохристиянския комплекс.

Материалите от обекта са в РИМ Ямбол
Късноантична крепост край с. Мелница
1. Номер на обекта: BG 37 Y
2. Наименование на обекта: Късноантична крепост край с. Мелница, Елховска община (Дермендерското градище, Асара)

3. Административна принадлежност

· Държава: България

· Област: Ямболска

· Община: Елхово

· Населено място (землище): с.Мелница

4. Местоположение: 

· Местност: м. Градище

· Координати:

N 42.042589  E 26.544737;    N 42.042920   Е 26.544158   N 42.043816  Е 26.545236 

 N 42.043203  Е 26.545816       център  N 42.043159  Е 26.544963
· Географско описание на обекта: Обектът заема най-високата и най-равна част на възвишение, превишаващо околния терен от всички страни, като от три страни е оградено от дълбоки речни долини на река Дермен дере, а от юг, откъдето е й най-достъпно, склоновете му се спускат сравнително плавно към седловина, свързваща го с околните ридове. По всичко личи, че живот е имало не само в очертанията на крепостта, но и по склоновете на възвишението, както и по околните тераси. НВ 220 м

· Разстояние и посока от центъра на селището до обекта: 
-от центъра на с. Мелница: 1,6 км запад-югозапад от селото

5. Достъпност 
· Повърхност: обрасъл с трева

· Пътна инфраструктура до обекта:  2,5 км черен стабилизиран път и 200 м пътека

6. Подробно описание на обекта: 

Крепостта  е с приблизително правоъгълна форма и площ 5 дка (размери 120 х 60 м). През годините крепостта е обект на интензивна иманярска дейност, довела до разкриването на множество метални находки, сред които особено впечатляваща е колекцията от 134 средновековни печата, датиращи от VIII/IX-XII в. и засвидетелстващи наличието на византийска светска и евентуално духовна администрация на това място. 

Проученото на обекта през 2017 г.очертава следната обща предварителна картина относно стратиграфията и хронологията на обекта. Има три периода на обитаване – (късно)желязна епоха, късна античност и средновековие.

· Крепостна стена: През късната античност (V в.) на обекта е изградена крепост от която са запазени стени, основи на кули и постройки. Крепостната стена огражда обекта по ръба на най-високата и  равна част на хълма. Тя е градена от добре одялани ломени камъни и големи тухли с хоросанова спойка (опус микстум). 

· Кули: В четирите ъгъла на крепостта има основи на квадратни кули. Във вътрешността на обекта личат основите на четириъгълна кула.

7. Литература:

Шкорпил, X. н К., Паметници из Българско, дял I, част I, Тракия, София, 1888, 72.
Д. Димитрова, Ж. Попов, Ар​хеологическите паметници в Ял^болски окръг, София.
Странджа. Древност и Съвремие. С., 1990, 184.

А. Агре, Ч. Кирилов. Археологически разкопки на късноантична и средновековна крепост „Градището“ край село Мелница, общ. Елхово, обл. Ямбол. - В: Археологически открития и разкопки през 2017 г. София, 2018.

8. Статут на обекта: 
Паметник с национално значение

9. Връзката на обекта с други обекти от региона 

Крепостите по течението на р. Тунджа в участъка между Адрианопол (Одрин) и Ямбол.

10. Потенциал на обекта за развитието му като туристическа атракция: 

Обектът разполага с голям потенциал за включването му в туристическа дестинация. Той е сред няколкото подобни обекта в България къде е засвидетелствана византийска светска и духовна администрация. Като в тази част на България е единствената средновековна византийска епископия.

11. Други забележителности в близост до обекта: 

Две пещери с археологически материали в тях

12. Историческа значимост на обекта:


За крепостта има сведения от средновековни пътеписи. Като се отбелязва достъпът й  до надрегионални комуникации и в частност до пътя Адрианопол-Кабиле, като две от  трасетата му преминават в непосредствена близост до крепостта. 

Материалите от обекта са в ЕАМ – Елхово.
Приложение 1. Подписи към образи по реда на тяхното срещане в отчета

Обр. 1. Тракийско скално светилище в м. „Бегликташ” (BG  09 В)

Обр. 2. Долмен в м. „Киряк Стояновата къшла” край с. Белеврен (BG 34 В)

Обр. 3. Долмен в м. „Цървъндакови къшли” край с. Белеврен (BG 35 В)

Обр. 4. Долмен в м. Бакърен извор край с. Евренезово, община Малко Търново (BG 39 В)

Обр. 5. Долмен в м. „Пещерите” край с. Голям Дервент, община Елхово (BG 40 Y)

Обр. 6. Долмен в м. „Бялата трева” край с. Българска поляна, община Тополовград 

             (BG 41 H)

Обр. 7. Долмен в м. „Нъчеви чаири” край с. Хлябово, община Тополовград (BG 42 H)

Обр. 8. Долмен в м. „Мангъра” край с. Хлябово, община Тополовград (BG 43 H)

Обр. 8. Крепостта „Фармакида” (BG 06 В)

Обр. 9. Гробница и цистов гроб в две могили в землището на с. Бродилово (BG 11 В)
Обр. 10. Укрепен владетелски дом в м. Пастич, край с. Бродилово (BG 12 В)

Обр. 11. Укрепен владетелски дом в м. Голата нива, край с. Синеморец (BG 15 В)

Обр. 12. Крепостта „Порос” , п-ов Форос, кв. Крайморие, град Бургас (BG 01 В)

Обр. 13. Правоъгълна кула в м. Пода при стария мост (BG 02 В)

Обр. 14. Ранновизантийска крепост Акра (BG 03 В)

Обр. 15. Късноантичен град Хрисосотира, град Черноморец (BG 04 В)

Обр. 16. Крепостта Урдовиза край Китен (BG 10 В)
Обр. 17. Крепостта при Ахтопол (BG 13 В)

Обр. 18. Крепост „Калето” в землището на с. Сливарово (BG 23 В)

Обр. 19. Тракийски архитектурно-археологически комплекс в м. „Мишкова нива”, край 

    Малко Търново (BG 24 В)

Обр. 20. Некропол с цистови гробове в м. Пропада край Малко Търново (BG 26 В)
Обр. 21. Крепост „Голямото кале” край с. Младежко (BG 32 В)

Обр. 22. Крепостта „Малкото кале” до с. Равадиново (BG 05 В)

Обр. 23. Крепост „Градището” край с. Българи (BG 18 В)

Обр. 24. Раннохристиянски и средновековен манастирски комплекс край с. Воден, 

    Боларовска община (BG 36 Y)
Обр. 25. Раннохристиянски и средновековен манастирски комплекс край с. Воден

   Боларовска община (BG 36 Y)

Обр. 26. Късноантична крепост край с. Мелница, Елховска община (BG 37 Y)

